Fellow Finance arvostelu: 500 - 15 000€ laina, tiedot ja kokemuksia (2020)\nFellow Finance tarjoaa edullisia joukkorahoituspalveluja. Voit hakea lainaa Fellow Financen kautta 500-15 000 euroa. Lainat ovat saatavilla ilman vakuuksia ja kiinteällä korolla. Laina-aikaa Fellow Financen lainoille voi saada 24-84 kuukautta lainasummasta riippuen. Tarjolla on myös yritysrahoitusta, jota voi hakea jopa miljoonaan euroon saakka!\nLainasummat: 500-15 000 €\nMiten nopeasti? Saman päivän aikana\nMiksi Fellow Finance?\nFellow Financen vertaislainat soveltuvat vähintään 20-vuotiaille ja korkeintaan 70-vuotiaille vakituisesti Suomessa asuville henkilöille. Lainanhakijalla tulee olla käytössään jonkun suomalaisen pankin verkkopankkitunnukset sekä puhtaat luottotiedot.\nJonkun suomalaisen pankin verkkopankkitunnukset\nLainan hakeminen on helppoa, sillä lainanhakija täyttää vain helpon lainahakemuksen ja Fellow Finance välittää hakemuksen lainaajilleen, jotka antavat oman edullisen lainatarjouksensa!\nFellow Finance laina: 500 - 15 000 euroa\nFellow Finance -vertaislainapalvelun kulutusluotto on edullinen ja ilman vakuuksia tarjolla oleva laina, joka on nopeasti saatavilla. Sen ehdot ovat joustavat. Voit siis maksaa lainan kerralla pois, ottaa lyhennysvapaata tai korottaa lainasummaa. Laina-aikaakin on saatavilla todella mukavasti, eli 24 – 84 kuukautta. Kulutusluottoa voi hakea maksimissaan 15 000 euroa.\nFellow Financen tarjoamat kulutusluotot kuuluvat markkinoiden edullisimpiin vakuudettomiin lainoihin.\nLuotot ovat luonnollisestikin turvallisia ja niihin on liitetty kattava lainaturva työttömyyden, pitkäaikaisen sairauden ja kuoleman varalle. Fellow Financen vakuudeton kulutusluotto sopii moniin eri käyttötarkoituksiin, eli sen avulla voi yhdistää lainoja, lähteä matkalle, tehdä remonttia tai vaikka vaihtaa auton uudempaan malliin.\nHae 500 - 15 000 euron laina suoraan tai Lainaa.com hakemuksella\nVoit hakea lainasi suoraan Fellow Finance -vertaislainapalvelun kautta tai niin halutessasi hakea lainaa meidän hakemuksellamme. Jos päädyt Lainaa.comin lainahakemuksen käytön kannalle, saat sen myötä itsellesi loistavia lainatarjouksia.\nLainaa.com mahdollistaa myös suuremman lainasumman hakemisen. Voit siis hakea 100 – 60 000 euroa lainaa. Saat yhdellä hakemuksella useita kymmeniä luottotarjouksia.\nLainatarjoukset tulevat suoraan yhteistyökumppaneiltamme, jotka ovat kovan luokan tekijöitä lainamarkkinoilla ja pystyvät varmasti tarjoamaan parhaan mahdollisen lainatarjouksen. Kaikki kauttamme haettavat lainat ovat saatavilla nopeasti ja aina ilman vakuuksia tai takaajia.\nKilpailuta lainasi kauttamme uskomattoman helposti!\nLainojen kilpailuttaminen ei ole koskaan ollut niin helppoa kuin mitä se on nyt. Täytä vain yksi lainahakemus ja vastaanota itsellesi tukku upeita lainatarjouksia. Voit tutustua lainatarjouksiin kaikessa rauhassa ja valita niistä itsellesi parhaiten sopivan. Lainan hakeminen ei myöskään maksa mitään, eikä se sido sinua vielä mihinkään.\nMikäli päädyt hakemaan lainaa meidän kauttamme, niin luottotietoihisi ei tule kuin yksi ainoa luottotietotarkastus.\nLainaa.com hakemuksella lainaa 100 – 60 000 €\nLuottotietosi tarkastetaan vain kerran\nUskomattomat 30+ lainatarjousta yhteistyökumppaneiltamme\nFellow Finance edut\nFellow Financen tarjoamat lainat ovat saatavilla kiinteällä korolla ja ilman vakuuksia. Lainoihin ei myöskään kuulu mitään piilokuluja. Kyseistä vertaislainapalvelua onkin käyttänyt vuosien kuluessa jo huikeat 591 280 kuluttajaa.\nFellow Finance on onnistunut tarjoamaan suomalaisille kuluttajille mieluisia rahoituspalveluita jo pitkään. Se nimittäin aloitti toimintansa vuonna 2014.\nViimeisen viiden vuoden aikana se on lunastanut paikkansa suomalaisilla lainamarkkinoilla. Fellowe Finance koetaan turvalliseksi ja luotettavaksi toimijaksi, josta voi hyvillä mielin lainata itselleen monikäyttöisen ja edullisen kulutusluoton tai yritysten kohdalla yrityslainan.\nFellow Finance tarjoaa asiakkailleen asiakastukea, johon voi ottaa yhteyttä joko puhelimen tai sähköpostin välityksellä. Asiakaspalvelu on avoinna arkisin kello 09.00 – 17.00.\nTutustu ihmeessä myös sivuilta löytyvään ”Usein kysyttyä” -osioon.\nFellow Finance lainaan liittyviä kysymyksiä\n✅ Mikä on Fellow Financen toimintaperiaate?\nFellow Financen toimintaperiaate on selkeä. Se yhdistää ihmiset helposti ja turvallisesti. Toisin sanoen siis Fellow Finance toimii luotettavana alustana lainanhakijan ja luotonantajan välillä taaten turvallisen ja anonyymin lainaprosessin.\nSyitä, miksi Fellow Finance on hyvä valinta:\nFellow Financen kautta haettavat lainat ovat hinnoiltaan kilpailukykyisiä.\n✅ Kuinka paljon voin hakea lainaa?\nFellow Finance -vertaislainapalvelun kautta voit hakea 500 – 15 000 euroa lainaa. Tarjolla on edullisen kulutusluoton lisäksi myös yrityslaina ja kätevä yhdistelylaina.\n✅ Voinko hakea Fellow Financen lainaa myös mobiililla?\nKyllä. Voit hakea lainaa mobiililla.\n✅ Miten nopeasti saan lainarahat käyttööni?\nLainarahat maksetaan tilille todella nopeasti saman päivän aikana.\n✅ Voinko hakea korotusta lainaani?\nKyllä. Voit niin halutessasi hakea lainaasi korotusta, kun olet maksanut aikataulun mukaisesti vähintään kolme lainan takaisinmaksuerää ja lainan nostamisesta on kulunut vähintään kaksi kuukautta.\nFellow Finance Mobiilissa\nFellowfinance.fi näyttää mobiilissa tältä\nFellow Finance toimii loistavasti myös mobiililaitteella asioitaessa. Toisin sanoen mobiiliversiossa on tarjolla kaikki samat palvelut kuin itse pääsivustollakin.\nMyös lainahakemuksen voi laittaa menemään niin älypuhelimella kuin tabletilla. Voit siis hakea lainaa mobiililla ilman mitään ongelmia!\nFellow Finance on laadukas ja luotettava markkinapaikka niin yksityishenkilöille kuin yrityksille. Lainan hakeminen on äärimmäisen helppoa ja lainat ovat yleisesti ottaen todella edullisia.\nKyseessä on Pohjoismaiden suurin joukkorahoitusvälittäjä, jonka hintatasoltaan edulliset vertaislainat ovat tavoittaneet jo noin 150 miljoonaa kuluttajaa Euroopassa.\nFellow Finance pähkinänkuoressa\nVaikka Fellow Financen tarjoama lainatuote on vertaislaina, on se käytännössä aivan kuin kulutusluotto. Ero on, että Fellow Financella yhdessä lainassa saattaa olla monta sijoittajaa.\nVaikka Fellow Finance toimii nykyisin varsin laajalti kansainvälisillä rahoitusmarkkinoilla, on se silti täysin suomalainen palvelu.\nFellow Finace Oyj\n2,3 - 6 %\nFellow Finance lainan tiedot


Joulupukki tökki innoissaan\nNnirvi suosittelee joululahjoiksi niitä perinteisiä eli tänä vuonna tietysti kirjoja Bernard Cornwellin Palava maa ja Andrzej Sapkowskin Noituri 2: Kohtalon miekka.\nMicäs se on se yxi lasten paras joulu-tawara?\nJos joulun toivotuimmat lahjalistat pitävät kutinsa, pikku tontut saavat pukin pajassa koota pirusti omppulaitteita.\niPad (ja iPhone) ovat toivelistan ykkösiä päihittäen jopa itsensä shiatsu-hieronnnan. Lapsena minun joululahjatoiveeni oli, että sota loppuisi ja isä tulisi kotiin.\nLiityin menevään Apple-jengiin jo viime helmikuussa iPad ykköseni kanssa. Se tietysti on jo vanhaksi mennyt kasa alitehoista rautaa, mutta vanhana pc-pelaajana olen niin tottunut näihin fiiliksiin.\nSaman tien pläjähti mittariin lisääkin vanhoja pc-fiiliksiä. Muistan ajan, jolloin kirjoiteltiin sellaisia juttuja kuin ”Voiko pc:llä pelata?” Amigan ja ST:n omistajana tuhahtelin kuppaiselle CGA-grafiikalle, kunnes 256-värinen VGA-grafiikka ja 386 tappoivat kotimikrot.\niPad on uusi pc, tavallaan. Juuri nyt iPad on kuin aikamatka 90-luvun alkuun, 386:n valtakauteen. Pelaan enemmän kuin vähän saman tyyppisiä pelejä, miinus toimintapelit ja simut mutta plus puzzlepelit ja vastaavat.\nMyös ikävät asiat eli päivitysrumba palaa: 486 eli iPad 2 on tullut, mutta vielä ei tarvitse päivittää, ainakaan, jos Grimrock pyörii. Saas nähdä miten käy, kun iPad 3 ilmestyy.\nOnhan se kallis, mutta... Ensimmäinen pc:ni maksoi inflaatioeuroina noin 2300 euroa, ja se oli vielä halpa.\nJo Paratiisissa Lilithiä ketutti, kun Aatamille ei kelvannut päärynä. iPad on niin mediaseksikäs, että tekniikkalehtiä lukuun ottamatta kilpaileva Android on unohdettu. Syy ei ole ydinfysiikkaa.\nMuiden onneksi pelaaminen oli Steven Jobsin sokea alue. Kuten 80-luvun pc, iPad on selvästi suunniteltu kaikkeen muuhun paitsi pelaamiseen. Silti pelaaminen on yksi täppärin pääkäyttökohteista.\nToinen on täppärin pc-mäinen käyttö, esimerkiksi läppärinä tai Powerpointin korvikkeena. Siksi onkin irvokasta, kun iPadin hankkineet konsolifundamentalistit vänkkäävät iPadista uutena konsolina. Näitä oman maailmankuvansa vankeja on etenkin läpikonsoloitunut Britannia täynnä, mutta riittää niitä muuallekin.\nTotta, kone, jolla onnistuu tekstinkäsittely, taulukkolaskenta, Powerpoint-esitykset, NetHack, valokuvien käsittely, mutta ei toimintapelien tuskaton pelaaminen, koska peliohjaimia ei ole, pelikonsolihan se selvästi on.\nMuuten aivan sama, mutta seurauksena joku Infinity Bladen kaltainen grafiikkademo saa suhteetonta huomiota, ja aiheesta ”Korvaako mobiilipelaaminen konsolit?” käydään jo syntyessään tuhoon tuomittuja väittelyitä, joissa täppärinvihaajat aivan oikein muistuttavat, kuinka huonosti täppäri sopii toimintapeleihin.\nToinen kiinnostava ilmiö on Applen tarpeetonta hömpänpömppälaitetta kohtaan tunnettu viha. Täppäri on markkinoillemuuttaja, joka vie meidän hyvät pelit ja tuo tilalle sikalintuja.\nTäppärit ovat uhka, mutta eivät todellakaan pöytäkoneille ja pelikonsoleille, joille ne ovat jopa suorastaan täydentäviä tukikoneita. Ehkä joskus, kun täppäreissä on merkittävästi enemmän tehoa, kunnon peliohjaimet ja mahdollisuus liittää ne kodin AV-laitteisiin, ehkä sitten on edes marginaalinen mahdollisuus.\nPelimielessä on jo olemassa ratkaisuja, joilla vaikka lentosimujen mittaristoja saadaan näkymään iPadissa. Waa-U! Itsekin pidän Battlefield 3:n Battlelogia vieressä auki, nottei tarvitse alt-tabbailla.\nTunnen kyllä ihmisiä, joilla täppäri on kokonaan korvannut läppärin, mutta sekin on kiinni käyttöasteesta. Jos läppäri on se ainoa tietokone, jolla hoidetaan työ ja pelaaminen, ei sitä täppärillä korvata. Tai no, minulla on halpa kiinalainen BlueTooth-näppis, jossa on tarralla päällä oikeat kirjaimet. Kyllä minä sillä pakon edessä jutun pystyisin tekemään.\nNuku huoletta, veljeni peleissä, iPad ei todellakaan yksin pysty tyydyttämään (hard)corepelaajan pelitarpeita.\niWata ja pilkata\nMutta käsikonsolit ovat nesteessä. PlayStation Vitasta on Japanissa tehdyssä, kohderyhmää hyvin edustavassa otoksessa etukäteen kiinnostunut alle 10 prosenttia. Tämä maassa, jossa PSP:tä käytettiin pelaamiseen.\nOdotukset alittanut 3DS pystyy jossain määrin vastahyökkäykseen Nintendon omilla brändeillä, jossa Mario ja Zelda ja Pokémon pitävät linnakkeen ainakin jonkin näköisessä kuosissa, kunnes firman asennevirhe digiaikaan saadaan patsattua.\nNintendon stevejobsiman Satoru Iwata hyökkäsikin rajusti Applen AppStoren naurettavan halpoja pelejä vastaan väittäen, että ne tuhoavat pelit. Vaikka takana on huoli omasta, kalliisiin fyysisiin pelimoduuleihin pohjautuvasta bisneksestä, Iwata on siinä oikeassa, ettei halvalla saa hyvää.\nJos iPadin ostaa pelikoneeksi, pitää olla enemmän rahaa kuin järkeä, tai todella sekaisin Angry Birdseistä. Tosin mitä enemmän siihen ostaa pelejä, sen nopeammin se tulee käsikonsolia halvemmaksi.\nKäsikonsolipuolueen denialistisiiven mukaan corepelaajat eivät luovu käsikonsoleistaan, koska niissä on kunnon ohjaimet ja oikeita corepelejä. Voisin sanoa jotain ilkeää, mutta tämä ei ole minun taisteluni. Minulla ei ole pelikauppaa eikä pelifirmaa, joten en jaksa edes teeskennellä, että välittäisin käsikonsoleiden kohtalosta. Pelikulttuuriin niillä ei ole vaikutusta puoleen tai toiseen.\nEntäpä iPad tai iPhone? Siihen voinee vastata vaikka Suomen nouseva peliteollisuus.\nSiinä vaiheessa, kun Tapio Salminen alkoi vakavissaan harkita iPadia, tajusin että todella olemme suuren läpimurron kynnyksellä. Onneksi edes Tuukka sanoi, että ennen hän hankkii värillisen näköradionkin kuin jonkun humbuugivehkeen. Jos pukki saturaatiopommittaa kotitalouksia omppupommeilla, mikäs siinä. iPad on tervetullut lisä pelimaailmaan, enkä voi muuta arvailla, mikä sen status on vuoden tai kahden kuluttua, paitsi että se on merkittävä. Sitä odotellessa yritän katkaista Dungeon Raid -addiktioni.\nMutta mitä tapahtuu, jos Applen seuraava visionääri todella kiinnostuu pelaamisesta?\nIlmestyskirjan ensimmäinen ratsastaja tulee olemaan iJoyPad, Applen virallinen peliohjain. Olen äärettömän hämmästynyt, miksei sellaista jo ole. Ehkäpä siksi, että Jobsin aika meni Apple TV:n kanssa.\nSe toinen ratsastaja on huhuttu Applen pelikonsoli iCon. Jos sellainen tulee, voi sitä ihanaa kuhinaa ja paniikin määrää!


Maseratin maasturiuutuus Suomeen loppuvuodesta - Teknavi\nMaseratin maasturiuutuus Suomeen loppuvuodesta\nItalialainen autonvalmistaja Maserati hyppäsi mukaan maasturibuumiin ja esitteli hiljattain ensimmäisen katumaasturinsa. Ennen kaikkea Porsche Cayennen ja muiden isojen lifestyle-maastureiden kilpailijaksi suunnattu Levante tulee saataville myös Suomeen.\nMaseratin ja Ferrarin maahantuontia Suomessa hoitaa nykyään Vaunula Premium. Suomen hinnastoista löytyvät sekä 275-hevosvoimainen diesel että tehokkaampi 430-hevosvoimainen bensaversio. Dieselmallin hinnat alkavat 111 478 eurosta ja bensamallista saa pulittaa 159 631 euroa. Ensimmäiset autot saapuvat Suomeen kuluvan vuoden lopulla.\nLue lisää Levantesta:\nMaseratin ensimmäinen SUV on melkoinen hahmo, jossa on luonnetta vaikka muille jakaa


Martta ja kasoittain lankaa: Sukkia ja vähän muutakin\nNyt on unohdettu kankaat ja jauhopussit vähäksi aikaa. Tilalle ovat hyökänneet sukkapuikot ja lankakerät. Se on sukkien kutomisen aikaa.\nPari viikkoa sitten ystäväni kysyi, olisiko minulla sattumalta valmiina kolmet aikuisten villasukat. No, eihän minulla ollut kuin yhdet. Onneksi ne olivat suunnilleen oikeaa kokoa. Seuraava kysymys oli, tekisinkö hänelle ne puuttuvat sukat. Lupasin tehdä. Eihän siinä muuta muttaa ollutkaan, kun aikataulu. Minulla oli aikaa tasan kaksi viikoa. Monelle muulle neulojalle kahdet aikuisen sukat kahdessa viikossa ei olisi mikään ongelma, mutta minä olen hidas neulomaan. Otin kuitenkin haasteen vastaan.\nAloitin naisten sukista n. kokoa 38. Ne valmistui viime viikolla lauantaina. Illalla vielä laitoin toiset sukat jonkinmoiselle alulle. Sunnuntain vetreyttelin ja rasvailin sormiani, jotka olivat aika kipeät kiivaasta kutomisesta. :) Toiset olikin miehen sukat ja kokoa vaatimattomat 47! Ajattelin, etten mitenkään ehtisi valmiiksi. Minulla oli tällä viikolla vielä tosi monta lääkäri- ym. käyntiä, jotka vievät aikaa. No, sovittiin ystäväni kanssa, että keksitään joku hyvä syy, jos sukat eivät ole lauantain juhliin mennessä valmiina.\nNeuloin joka välissä maanantaina, tiistaina ja keskiviikkona lääkäriä odotellessa. Keskiviikkoiltana huomasin yllätyksekseni, että toinen sukka alkaa olla kärkikavennuksia vailla. Toinenkin oli jo kantapään paremmalla puolella. Neulon aina sukkia yhtäaikaa. Otin sitten aika spurtin ja neuloin illan. Torstaina aamupäivällä sain pääteltyä langat ja työ oli valmis yli vuorokautta etuajassa! Olin ylpeä itsestäni.\nMolemmissa lankana 7V ja puikot 4,5mm:set KnitProt. Mulla on niin tiukka käsiala, että tämän kokoisilla puikoilla saan jotenkin järkevillä silmukkamäärillä aikuisen sukat.\nRaitasukat luonnonvalkoista ja 7V polkka (väri 806) yht. 129g (luonnonv.84g ja polkkaa 45g)\nPetrolinväriset sukat 7V väri 187, menekki 159g.\nTässä nipussa mukana ne kolmannet, jotka olenkin esitellyt jo täällä blogissani joskus aiemmin.\nToimitin sukat tilaajalle torstai-iltana ja hän ainakin vaikutti tyytyväiseltä. Toivottavasti ovat sopivat myös saajilleen. Lupasin tehdä uudet, jos joissakin on koko kovin paljon suuntaan tai toiseen pielessä.\nTämän loppuviikon olen ollut suunnattoman väsynyt ja saamaton. En ole kovin vireä ja virkeä ollut pitkiin aikoihin, mutta nyt tämä väsymys meinaa ihan vallata mielen ja ruumiin. Tämänviikoiset lääkärikäynnit ovat varmaan osaltaan väsyttänyt ja tietenkin nämä jatkuvat ja viime aikoina taas pahentuneet kivut ovat osaltaan viemässä voimia. Onhan näitä kipuja joutunut sietämään jo ihan kohta kuusi vuotta. Luulisi, että olisi jo sopeutunut, mutta eipä vaan siltä tunnu... :(\nYrittääkseni pitää kivut jossain vähän kauempana tietoisuudesta, olen jälleen aloittanut uudet sukat. Nyt taas vähän pienempiin jalkoihin. Tilauksessa ois junasukat vajaan vuoden ikäiselle.\nEräs iso ja tärkeä juttu on myös tapahtunut ihan viime päivinä! Vanhin kummilapseni ja hänen vaimonsa ovat saaneet pojan, joten minusta on kai sitten tullut Kummimummi! ;) Ihanaa!! Pitäisi sillekin pienelle jotain saada aikaiseksi. <3 Jospa pääsisin pian hellittelemään pientä!\nLähettänyt Martta klo 12.29\nTunnisteet: 7veljestä, elämää vain, KnitPro, sukat, valmiit 2013\n6. lokakuuta 2013 klo 14.38\nNiin kauniita sukkia, tuota karkkilankaa minullakin on varastossa useampi kerä.\n7. lokakuuta 2013 klo 20.49\nSinnikkään urakointisi palkkiona upeat sukat!\nUusi ystäväsi Maijeli\nKiitokset, MariJ, Pilvikirsikka ja Maijeli!! Nuo raita- ja pätkävärjätyt langat näyttää ihan erilaisilta yksivärisen seurassa. Tykkään tällaisista yhdistelmistä!\nMaijeli: tervetuloa myös blogini lukijaksi!! Toivottavasti viihdyt seurassani. :)\n9. lokakuuta 2013 klo 16.37\ntää sun blogi söi näköjään yhden kommenttini koskapa sitä ei näy, mutta toistan itseäni :) tuo kirjavan ja valkoisen langan yhdistelmä näyttää taaas niin hyvältä, milloinhan saisin itse niistä jotain puikoille? kummityttö emmin pukinkonttiin suunniteltu, saapa nähdä jääkö suunnitelmaksi... olet kyllä nitkuttanut ahkerasti, tuo 47 sukkahan on jäätävän kokoinen! *mykistyy* onneks J:n jalankasvu on ollut maltillisempaa niin saan sille tehtyä edes yhden parin joka viides vuosi ;)\n9. lokakuuta 2013 klo 19.25\n^ kirjoitteli siis Annukka hajamielisyyksissään nimimerkittä ;)\n9. lokakuuta 2013 klo 19.26\nOlet saanut tosi paljon kaikkea ihanaa aikaan.Ihanat kassisi, leipomuksesi myyjäistempauksine kaikkineen. Tulee nuoruus mieleen.\nSairastelu pistää ihmisen pienelle paikalle. Käsiä kun tarvitaan se kaksi. Vasurilla tekee yhtä ja toista, mutta huumorin kukan on syytä kukkia,kun kattila pyörii ja kauha pysyy paikoillaan.\nHyvin olet toipunut ja sitä toivottelen edelleenkin.\n9. lokakuuta 2013 klo 21.07\nIhania ja varmasti mieluisia sukkia! Olethan tehnyt tuollaiset värikkäät minunkin jalkojen lämmikkeiksi. :)\nVoimia Sinulle, rakas Ystäväni, kun sairaudet jälleen koettelevat !\n10. lokakuuta 2013 klo 14.48\nKiitokset annukka: Jaa, vai söi blogi yhden kommentin. Pöh! Kuinkahan monta muuta se on syönyt, kun ei niin kovin paljon noita kommentteja näy tulevan... ;)\nNe 47 jalan sukat oli tosi isot! Tuntui, että aina vaan piti jatkaa samaa. Mietin, että mulla taitaa olla jo mittanauhassakin vika, kun ei vaan kärkikavennuksiin asti pääse. ;) Onneksi J:lla ei ihan niin isot tarvi olla. Ehkä me loppuviikolla saisimme jotain kivaa tehdyksi, jos et niitä sukkia vielä saisikaan alulle. :)\nMaijeli: Kiitos vielä sinullekin! Kyllä sairastamisen kanssa tuntee itsensä välillä pieneksi ja tosi avuttomaksikin... Sitä se elämä vaan on! Onneksi ei nyt tarvitse työtä ja siinä jaksamista vielä miettiä. Saa keskittyä siihen, mikä tuntuu mukavalta ja mihin pystyy. Toivottavasti nämä kipuni taas asettuisivat "siihen entiseen" tasoon, niin moni juttu olisi helpompaa. Onneksi minulla kuitenkin kädet vielä toimii, kun jalat (ja selkä) ei niin hyvin toimikaan. Yhdellä kädellä käsityö ym. tekeminen on kyllä haastavaa. Toivon sinullekin toipumisia, aurinkoisia päiviä ja huumorinkukkia edelleen!\nKiitos sanna-ystäväni, kaikesta!! <3\n15. lokakuuta 2013 klo 0.41\nKiitos, kun olet vieraillut blogissani ja kommentoinut siellä! :) Tulin nyt vasta ensimmäistä kertaa vastavierailulle. Aivan ihanat polkka-sukat. :)\n15. lokakuuta 2013 klo 20.34\nRiikuska: Kiitos sinulle! Mukava, kun jätit merkin vierailustasi! Tervetuloa uudelleen. :)\n15. lokakuuta 2013 klo 23.47


Kai Kontturin Blogi: Kolumni\nSuomen eliitillä on hätä, kun maan asiat maassa ja maailmalla menee päin helvettiä. Nyt epätoivon vimmalla rakennetaan sinulle, minulle ja maailmalle valtion asettamassa Jorma Ollilan työryhmässä uutta Suomi brändiä. Häveliäisyydestä ja jostain kummallisesta sanoilla pullistelusta johtuu, ettei sanota selvästi, että kyseessä on uuden mielikuva luominen. Kun laman, pahoinvoinnin ja kurjuuden lisääntyessä sen on huonontunut.\nTyöryhmän (väli)raportin mukaan Suomen vahvuuksia ovat luonto, vesi, opetus ja Ahtisaari!\nNiistä ei paljoa irtoa. Mutta Suomi on jo itse tykönään julistautunut rauhan mahtimaaksi, vaikka sillä ei ole brändin mukaista rohkeutta arvostella Yhdysvaltojen maailman poliisin roolia, siitä puhumattakaan, että esitettäisiin vaatimuksia palestiinalaisten, pakistanilaisten, afganistilaisten, irakilaisten, afrikkalaisten jne. tappamisen lopettamista. Lähi-idän ongelman ratkaisu on yksin Yhdysvaltojen käsissä. Israelkin jatkaa mahtavalla sotakoneellaan tappamista ja vieraan maan anastamista niin kauan, kun USA sitä tukee, rahoittaa ja aseistaa.\nKansainvälisen kurjuuden keskellä Suomi voi pullistella koulutuksella, josta se on saanut tunnustusta. Nyt siihen lisätään Newsweek julistus, että Suomi on maailman paras maa elää. Jos se olisi tosi, niin muualla on tosi, tosi kurjaa.\nKun brädiryhmä ei tahdo saada valmista aikaan, niin Mauri Pekkarisen (kesk) superministeriö pistää pökköä pesään ja julistaa, että rauhan ja hyvinvoinnin lisäksi Suomi ryhtyy ihan noin vaan maailman kaivos- ja bioenergianalalla mahtimaaksi.\nHelsinki on suurella innolla rakentanut omaa brändiä. Siksi kaupungin talous on kokoomuksen ja sen kaupunginjohtaja Jussi Pajusen suosimilla valtavilla investoinneilla nopeassa tahdissa ajettu kuralle. Aiemmin vahvasti voitollinen kaupunki tekee nyt huikeaa tappiota. Syynä ei ole lama vaan suuruudenhulluus, välinpitämättömyys, osaamattomuus ja älyttömät investoinnit.\nKuten tavallista, kansalta salataan karu todellisuus. Parikymmentä vuotta sitten tehtiin kuntien kirjanpitouudistus. Sen piti yhdenmukaistaa yritysten ja kuntien kirjanpidon, että ne olisivat vertailukelpoisia. Valtio kuitenkin antoi kunnille ohjeen, jolla kunnat määrättiin sekoilemaan poistojen ja investointien kanssa eli väärentämään kirjanpitonsa. Siinä meni vertailukelpoisuus.\nValtion ohjeen mukaan väärennetty kirjanpito 2006–2010 osoittaa Helsingille ylijäämää 816 miljoonaa euroa. Mutta kun kirjanpito tehdään kuten yrityksissä, tulos onkin 3 273 miljoonaa euroa ylijäämäinen. Vastaavasti ensi vuosi 145 miljoonan veronkorotuksen jälkeen olisi voitolla 92,2 miljoonaa, todellisuudessa 530,1 miljoonaa euroa. Vasta 678,9 miljoonan investoinnit vie todellisen tuloksen 148,8 miljoonaa alijäämäiseksi.\nKokoomusvetoisen valtuuston politiikkaa kuvaa se, että päättymässä olevan viisivuotiskauden tulot kasvavat 16,3, mutta investoinnit 85,3 prosenttia! Taloudenhoidon virheet tulee korostetusti näkyviin 2008–2010. Tällä jaksolla toiminnan tuloksessa on ylijäämää 1 299 miljoonaa, mutta investointeja 2 075 miljoonaa. Kolmessa vuodessa aiemmista voitoista syödään investointien vuoksi huikeat 776 miljoonaa euroa. Ensivuonna syödään lisää ja investointien jälkeen tappio kasvaa 925 miljoonaan euroon ja velka samaan tahtiin.\nJo pitkään osa investoinneista on ollut hukkaan heitetty rahaa. Investointien vuoksi tulevien vuosien tappiokierre jatkuu, sillä kaupungilla on suunnitelmia, joihin ei ole varaa. Siksi nyt vaaditaan kulujen supistamista ja verojen korottamista! Omaisuuden hoito ja ylläpito ovat aina kulubudjetissa joten investoinnit voidaan puolittaa vahinkoa aiheuttamatta. Silloin kuluja ei tarvitse leikata, veroprosenttia nostaa eikä palveluja leikata.\nOmanlaista brändin rakentamista on sekin, kun kokoomuslainen valtiovarainministeri Jyrki Katainen sai eduskunnassa hepulin, kun joku puhui jotain suomalaisesta orjatyöstä. Siihen Katainen oli tukehtua. Hänen mielestään tilastotemput, valheet ja pelkkä jankuttaminen on todistus hyvinvoinnista. Suomessa maan talouden tuloksia ei osata laskea tai jos osataan, niin ainakaan ei kerrota missä mennään.\nYksikään itseään kunnioittava porvari, demari eikä juuri kukaan asiantuntija halua kertoa, että kasvun vuotena 2008 noin 2,8 miljoonasta palkansaajasta puolet, 1,4 miljoonaa, sai vuoden aikana tehdä töitä keskimäärin 716 tuntia. Siitä kertyi vuoden palkkatuloksi vaivaiset 9 266 euroa. Puolet palkansaajista siis tienasi keskimäärin 772 euroa kuukaudessa. Kun omalla työllä ei tule toimeen, suuri joukko joutuu leipäjonoon – siinä on sitä brändiä!\nKurja työtilanne on jatkunut jo lähes parikymmentä vuotta. Työn määrä on vuosittain vaihdellut, mutta 2008 vain valtavan haamutuntien määrän kanssa nipin napin saavutettiin 1990 työtuntien määrä. Todellisuus jäi kauas siitä, vaikka työvoima on lisääntynyt sadallatuhannella. 2009 tilanne oli entistä huonompi, kun työ edellisvuodesta väheni 4,7 prosenttia.\nKurja työllisyys on maailmanlaajuinen pysyvä vaiva. Siksi Nobel-palkinnot annettiin kolmelle tutkijalle, jotka ovat mm. sitä mieltä, että kasvavat "työttömyysetuudet" voivat johtaa kasvavaan työttömyyteen. Nyt on tieteellisesti todistettu, että kasvava työttömyys vastoin parempaa tietoa ei johdukaan kapitalisteista vaan työttömyysetuuksista – niitä on siis leikattava!\nSuomen porvarillisella eliitillä on hätä, siksi se yrittää pullistella brändillä. Se on ajatellut, että brädinpuheet painuvat myönteisenä mielikuvana kansan tajuntaan. Sillä on hätä. Se tietää mutta ei tunnusta, että 2050 työvoimaa on nykyistä enemmän, vaikka työtä tehdään paljon vähemmän kuin nyt. Silläkin tiedetään, että lama on tullut jäädäkseen.\nEnnen muuta palkkatyöläiset tarvitsevat tietoa perusteellisen suunnanmuutoksen välttämättömyydestä. Muutoksesta, joka edellyttää eroamista EU:sta, yritysten ja työvoiman rajasuojasta. Perusteellinen suunnanmuutos edellyttää työläisten laajaa yhteisymmärrystä ja tinkimätöntä työtä paremman tulevaisuuden varmistamisesi.\nLähettänyt Kai Kontturi klo 2.11.10


Voi betonipenkki! | oblik.\nSiinä kävi sitten niin, että Vitran tuolia viime viikolla koeistuessa käveli Vepsäläisellä vastaan betonipenkki.\nYksi ainokainen kappale jäljellä. Niin kaunis pinta. Ja upea muutenkin. Eli suunnitelmat uusiksi...\nUnohdetaan pirttikaluston penkki. Nyt itseasiassa nuo vanhat mustaksi maalatut puutuolitkin istuu aika kivasti tämän möhkäleen viereen, joten Dee äs weet jäi siis toistaiseksi kauppaan.\nOikeasti penkki oli puutarhakalustepuolella, mutta yhtälailla sopii sisäkäyttöön.\nAika rouhee minusta, entä sinusta? ;)\nFiled Under: Hankintoja Keittiö\nnieinda 10. toukokuuta 2013 klo 17.04\nVau, ai että ihan käveli vastaan ;) Uskon, että sopii teille todella hyvin, rouheutta löytyy! Eipä haittaa, vaikka olisikin alkujaan ulkokäyttöön tarkoitettu, täyttää varmasti tarkoituksensa myös sisätiloista.\nJutta / oblik. 13. toukokuuta 2013 klo 10.18\nOikeasti tuo 75 kg mötikkä ei itselleen kävellyt, tunnustan. :D Mutta oli vain niin kaunis.\nOnneksi toimii tosiaan myös sisällä hienosti, ja on lisäksi yllättävän mukava istua.\nMeiju / Valkoisen talon arkea 10. toukokuuta 2013 klo 17.32\nVoi tämä on aivan mieletön! huomasin tämän kuvastossa ja ihastuin myös<3 nappivalinta!\nJutta / oblik. 13. toukokuuta 2013 klo 10.19\nTykkään kanssa kovasti! En ollut jotenkin siihen kiinnittänyt aiemmin huomiota, ja täytyy myöntää ettei tullut edes mieleen moinen materiaali keittiön tuoleja mietittäessä. Onneksi tuuri ja sattuma puuttui peliin ja nyt tämä on täällä. Omassa kodissaan :)\nKatja - Elämää Eirassa 10. toukokuuta 2013 klo 19.05\nJutta / oblik. 13. toukokuuta 2013 klo 10.20\nMahtava tämä kyllä oikeasti onkin. Pikkaisen raskas siirrellä, muttei ainakaan heti liiku pois paikoiltaan vahingossa ;)\nHannele Ruusukummusta 10. toukokuuta 2013 klo 19.46\nJutta / oblik. 13. toukokuuta 2013 klo 10.21\nKOvasti pidän siitä itsekin. Pöytä olisi ollut myös aika cool. Jostain syystä se sai tyrmäävän vastaanoton kotona, joten täytyy keksiä penkin kaveriksi jotain hieman kevyempää ja edullisempaa vaihtoehtoa. :)\nKolmen Koti Rannikolla 10. toukokuuta 2013 klo 21.35\nIhana, ja taatusti myös upea sisäkäyttöön. Ihailin juuri tuota samaista sarjaa ihailin Vepsäläisen kuvastossa ja jos sen hankkisin tulisi kyllä minullekin sisälle :-) Sarjan pöytäkin oli ihan sikamakee...\nJutta / oblik. 13. toukokuuta 2013 klo 10.23\nAjattelin ensialkuun, että tämä kaipaa jonkin pehmusteen jottei olisi niin kylmä istuskella... Mutta yllätyin kuinka mukava penkki olikaan, eikä ainakaan toistaiseksi kylmäkään istua. Katsotaan niitä tyynyjä tuohon uudelleen sitten syksymmällä ;)\nRouva Kivitikka 11. toukokuuta 2013 klo 9.33\nNo jo! Eipä tarvitse suuremmiten varoa, että naarmuuntuu....\nJutta / oblik. 13. toukokuuta 2013 klo 10.24\nTotta! Ei ensimmäisestä eikä toisestakaan kolhusta ota varmaan penkki nokkiinsa ;)\nKerttu / Modernisti kodikas 11. toukokuuta 2013 klo 10.39\nItsekin olen noita ihaillut, aivan valtavan ihana penkki!\nJutta / oblik. 13. toukokuuta 2013 klo 10.25\nTykkään kyllä kovasti. Vaikka ulos on tarkoitettukin, on kyllä niin mahtava myös sisällä :)\nAne / Tekemisen maku 11. toukokuuta 2013 klo 22.36\nHieno! Sopii varmasti teille niin loistavasti!:) Sain muuten vastattua haasteeseesi, tosin toisen haasten kautta;).\nJutta / oblik. 13. toukokuuta 2013 klo 10.26\nTästä tuli kyllä sitä sopivaa rouheutta ja tehdasmaisuutta muuten avaraan ja valkoiseen tilaan. :)\nJa täytyypi tulla kurkkimaan vastauksiasi ;)\nUnknown 12. toukokuuta 2013 klo 15.18\nVoi mikä blogi ja koti! Anna-Sofian blogin kautta tänne onneksi löysin. Kahlasin pitkän matkaa taaksepäin ja sain inspiraatiota oikein tulvimalla.\nTuota penkkiä ihastelin minäkin keväällä Vepsäläisessä. Upea ja varmasti sopii teille hienosti!\nJutta / oblik. 13. toukokuuta 2013 klo 10.27\nIhan mahtavaa, että löysit, ja vielä mukavampaa kun jätit jäljen vierailustasi! Olen taas piirun verran iloisempi tästä blogimaailmasta, kun tajuan että näitä höpinöitä tosiaan joku jossain lukeekin :)\nOona / Rintsikka 12. toukokuuta 2013 klo 21.38\nTuo penkki on vaan niin upea! Yhdellä tutulla on tuollainen puisen pöydän kaverina keittiössä, toimii kyllä oikein kivasti. Taisi tulla hieman edullisemmaksi, kuin Vitrat? :)\nJutta / oblik. 13. toukokuuta 2013 klo 10.31\nPuista pöytää meilläkin kaveriksi haaveillaan, sillä kotiväki ei innostunut betonipöydästä, vaikka se olisi ollut omasta mielestäni tälle täydellinen kaveri :D\nVitrat on harkinnassa edelleen, sillä toiselle puolelle pöytää kaivataan tuoleja. Toistaiseksi mustat vanhat tuolit ajavat asiaansa hyvin, mutta toinen halkesi istuinosastaan viikonloppuna. Kasassa pysyy edelleen, mutta kuinka kauan... Nyt kylläkin DSW:n lisäksi mietin DSR:ää... En oikein pysty päättämään. Mutta kiirettäkös tuolla, pitää antaa asian hautua sillä nuo tuolit on kyllä sellainen investointi, ettei kovin nopeasti halua kyllästyä tai muuttaa mieltään ;)


JUURI NYTLokakuisesta mysteeritaposta taas uusi epäilty vangittu – poliisi vaikenee edelleenJUURI NYTKaksi Norjan olympiahiihtäjää koronassa – supertähdellä tartunta\nKoronan tartuntaketjujen jäljittämisessä auttavaan sovellutukseen tulevat tiedot poistettaisiin tietyn ajan kuluttua.\nSuomessa on pian käytössä koronan tartuntaketjujen jäljityksessä auttava sovellus. Kuvituskuva. AOP\n04.06.2020 klo 11:08 (muokattu 04.06.2020 klo 11:32 )\nSosiaali- ja terveysministeriö (STM) ja Terveyden ja hyvinvoinnin laitos (THL) järjestivät torstaina tiedotustilaisuuden, jossa lisätietoa saatiin muun muassa lainsäädäntömuutoksista, jotka mahdollistavat tartuntaketjujen jäljittämisessa auttavan mobiilisovelluksen kehittämisen.\nMobiilisovelluksen avulla voitaisiin helpommin selvittää, kenen kanssa tartunnan saanut on ollut kontaktissa ennen sairastumistaan.\nSTM:n pääsihteeri Päivi Salo kertoi, että tartuntaketjujen jäljityksessä auttava mobiilisovellus on tarkoitus saada käyttöön elokuussa. Lakiluonnos on etenemässä eduskuntaan ensi viikolla.\nSovelluksen lataaminen ja käyttäminen on vapaaehtoista. Mikäli käyttäjä saa sovellukseen tiedon koronavirustartunnastaan terveydenhuollosta, hän päättää Salon mukaan itse, haluaako tietoa jaettavan mahdollisesti tartunnalle altistuneille.\nJos vastaus on myönteinen, tieto mahdollisesta altistumisesta välitetään henkilöille, jotka sovelluksen mukaan ovat olleet riittävän pitkän ajan lähikontaktissa tartunnan saaneen kanssa. Muuta tietoa mahdollisesti altistuneille ei Salon mukaan välitetä.\n– Henkilö, joka saa tiedon mahdollisesta altistumisesta, hän itse valitsee sen, jakaako hän tämän sovelluksen kautta omat yhteystietonsa terveydenhuollon toimintayksikköön, Salo kertoi.\nJos vastaus on myönteinen, henkilöön otetaan terveydenhuollosta yhteyttä, jotta keskustelut mahdollisesta altistumisesta voidaan käydä.\n– Sen jälkeen arvioidaan terveydenhuollon henkilöstön kanssa tilanne.\nPelkkä sovelluksen kautta tuleva hälytys mahdollisesta altistumisesta ei riitä karanteenipäätöksen tekemiseen. Karanteenipäätös on hallintopäätös, eikä kone voi sitä tehdä, korosti STM:n osastopäällikkö Tuija Kumpulainen.\nSalon mukaan sovelluksessa olevia henkilötietoja ei jaeta kolmansille osapuolille.\nLisäkoulutus jo alkanut\nSovelluksen käyttöönotto laajentaa Salon mukaan työtä jäljityksessä. Kumpulainen korosti, että jäljittämisen vastuu on kentällä eli käytännössä kunnilla, mutta valtio käy läpi aiheutuneita kustannuksia.\nTHL:n ylilääkäri Taneli Puumalainen kertoi, että tartunnanjäljittäjien lisäkoulutus on jo alkanut.\nSalon mukaan olennaista on epidemian hallinnan kannalta, että ihmiset voivat omalla aktiivisuudellaan ja keskinäisellä tiedonjakamisella auttaa kantamaan vastuuta läheisistään.\n– Tartunnan saanut voi välittää myös tuntemattomille tiedon mahdollisesta altistumisesta.\nSanna Marin (sd) hallitus on linjannut, että sovelluksen reunaehtona on vapaaehtoisuuteen perustuva ja yksilön tietosuojaa kunnioittava teknologiaratkaisu ja toimintamalli.\nSosiaali- ja terveysministeriö on valmistellut etenemisesityksen koronavirustartuntojen jäljittämisessä käytettävän mobiilisovelluksen käyttöönotosta Suomessa. Lausuntokierroksella kaksi kolmasosaa vastaajista piti ehdotusta tarkoituksenmukaisena tai pääosin tarkoituksenmukaisena.\nPalautteissa arvioitiin, että etenemissuunnitelmassa on pääosin otettu huomioon henkilötietojen ja yksityisyyden suojaan liittyvät näkökohdat. Lausunnoissa nousi esille huoli siitä, hyväksyvätkö ihmiset sovelluksen käyttämistä lähikontaktien ja koronavirukselle mahdollisesti altistuneiden jäljittämiseen.\nSuojaus koronaosastoilla muuttunut huomattavasti: ”Avaruuspukuja” ei enää käytetä\nT&T: Moni vaarallinen virus on kadonnut laboratoriosta - joukossa myös koronaviruksia


Lentävä tarinamatto on lastenkirjoille omistautunut blogi, jossa pohditaan lastenkirjallisuuteen liittyviä aiheita ja esitellään monipuolisesti lastenkirjoja. Lisäksi blogissa annetaan vinkkejä siitä, miten eri lastenkirjoja voisi hyödyntää lukutilanteessa lasten kanssa, oli se sitten kahden kesken tai isommassa porukassa. Blogi on suunnattu lasten vanhemmille, isovanhemmille, varhaiskasvatuksen ammattilaisille ja tietysti kaikille lastenkirjoista kiinnostuneille.\nOstin muutamia vuosia sitten Maria Nilsson Thoren kirjoittaman ja kuvittaman lastenkirjan nimeltä Alla tre inne på förskolan Ärtan. Vaikkei ruotsinkieli sujunutkaan kovin hyvin, halusin ostaa kirjan, koska se sijoittui päiväkotiin. Tykkäsin kirjan ilmeestä ja kuvitusten todenmukaisuudesta. Harmittelin silloin, ettei kirjaa saanut suomeksi.\nMaria NIilsson Thore\nVuosi sitten Helsingin kirjamessuilla huomasin ilokseni, että samainen kirjasarja on käännetty suomenki sarjanimellä Kolmikko. Mahtavaa! Ostin heti ensimmäisen suomenkielisen versioni sarjasta, Kolmikko tahtoo leikkiä kaksin. Teema sopi hyvin työpaikalleni, lasten ainaisiin leikkikaverikahnauksiin. Nyt sarjasta on ilmestynyt suomeksi jo kuusi kirjaa. Ja keväällä on tulossa taas kolme lisää, jippii!\nKolmikko -sarja on suunnattu taapero -ja leikki-ikäisille lapsille. Kirjat sijoittuvat päiväkotimaailmaan. Sarjan päähenkilöitä ovat kolme kaverusta Iida, Valle ja Essi. He ovat noin 2-3-vuotiaita päiväkotilaisia. Kolmikko harjoittelee päiväkotiarjessaan erilaisia kaveritaitoja, kuten jakamista, yhdessä leikkimistä ja toisen huomiointia. Välillä tulee pieniä ristiriitoja, mutta onneksi niistäkin selvitään yhteistuumin.\nKirjojen ehdoton vahvuus on se, että ne sisältävät lapsilukijalle tuttuja hetkiä ja tilanteita. Kävi lapsi sitten päiväkodissa, kerhossa tai leikkipuistossa leikkimässä muiden lasten kanssa. Toki tilanteet ovat monelle tuttuja myös sisarusten kanssa leikkiessä.\nKirjoissa keskitytään katsomaan tilanteita lasten näkökulmasta. Aikuinen on jätetty kirjoista taka-alalle, varmasti tarkoituksella. Mutta, koska kolmikko on vielä melko pientä porukkaa, käy aikuinen välillä piipahtamassa tarinassa. Aikuisen läsnäolo on siinäkin hetkessä laitettu minimiin. Aikuisesta saattaa näkyä vain käsi tai jalka.\nToki näin päiväkodin aikuisena sitä kiinnittää heti kirjoissa huomiota siihen, missä se aikuinen tarinassa on, miksei se ole selvittämässä tätä tilannetta lasten kanssa. Ja kun aikuinen tulee, on hänen reagointinsa melko mitään sanomatonta.. Mutta totuushan on se, että lasten on pakko harjoitella erilaisia tilanteita paljon myös keskenään. Ei aikuinen, oli se sitten vanhempi, kerho-ohjaaja tai päiväkodin kasvattaja, aina ehdi joka paikkaan tilanteita selvittämään. Ja siksi tässä kirjasarjassa onkin hyvää esimerkkiä lapsilukijoille siitä, että asioita voi ratkaista myös keskenään.\nKuten jo aiemmin kerroinkin, ihastuin kirjan kuvituksen todenmukaisuuteen. Kuvitus on myös selkeää ja siinä kuvataan nimeomaan sitä, mitä tarinassa tapahtuu. Kaikki ylimääräinen on jätetty pois. Voisi ajatella, että siinä on riskinsä kuvituksen tylsyyden näkökulmasta, mutta sitä huolta mielestäni kuvissa ei ole. Iida, Valle ja Essi ovat ilmeikkäitä lapsia.\nTekstiä kirjoissa on vähän. Teksti ja kuva tukevat toisiaan hyvin. Lukijaa on helpotettu suurennetuilla fonteilla kohdissa, joissa on hyvä eläytyä tai painottaa tilannetta. Mielestäni tekstiä on juuri sopiva määrä, koska aikuinen voi herättää lapsen kanssa keskustelua aiheesta ja näin "lihavoittaa" lukukokemusta tarvittaessa. Ja välillä on hyväkin, että kirja on nopeasti luettu. Joillekin lapsille paikallaan pysyminen, kun saattaa tuottaa haastetta tai lukemiselle ei ole paljon aikaa.\nSain Kustannus-Mäkelältä sarjan uusimman suomennoksen "Kolmikko kaivaa kuopan" arvioitavaksi. Kyseisessä kirjassa kolmikko saa hoitajalta hiekkalaatikolla hiekkaleikkivälineitä, mutta lapioita on vain yksi. Lapset joutuvat vuorottelemaan, eikä se on aivan helppoa. Omaa vuoroa odottaessa alkaa helposti kiukuttaa. Kun kaikki ovat saaneet kerran lapioida, ollaan pulman edessä, kuka seuraavaksi? Yhtäkkiä Essi tippuu kuoppaan. Riita raukeaa. Kaverukset auttavat Essin ylös kuopasta ja asettuvat yhteiseen rintamaan tyhmää lapiota vastaan. Lapio haudataan hiekkaan, jolloin siitä ei enää tarvitse kinastella.\nTykkäsin tästäkin kirjasta. Kirja kuvaa tyypillistä hiekkalaatikkotilannetta hyvin. Mielestäni kirjan ehdottomasti paras aukeama on noin puolivälissä, kun kolmikko kinastelee lapiosta. Lapsille tyypilliseen tapaan, kaikki yrittävät repiä lapiota itselleen. Kuvan kautta saa lapsen kanssa erittäin hyvää keskustelua aikaiseksi siitä, kannattaako repiminen ja mitä kaikkea siinä voi tapahtua.\nIlokseni huomasin kevään katalogista, että alunperin ruotsinkielellä ostamani kirja ilmestyy keväällä nyt myös suomeksi!\nLähettänyt Kerttu R klo 3.05 Ei kommentteja:\nElina Hirvonen - Ville Tietäväinen\nEsittelyvuorossa on Punni-palkinnolla palkittu lasten kuvakirja Näkymätön. Sen on kirjoittanut Elina Hirvonen ja kuvittanut Ville Tietäväinen. Kirja kertoo yksinäisyydestä ja ulkopuolelle jäämisen aiheuttamista näkymättömistä haavoista.\nTarinassa seikkailee Kukka niminen tyttö, joka ei halua olla Kukka, vaan Kapteeni. Hän haluaa johtaa Avaruustyyppien joukkoa. Kukka on myös päiväkotilainen, mutta päiväkotiin liittyy ikävä asia. Kukaan ei halua leikkiä hänen kanssaan. Kukka jää ulkopuolelle, mutta hän ei halua kertoa asiasta vanhemmilleen. Vaikka hän näkee painajaisia ja vatsaankin sattuu. Onneksi Kukka on Kapteeni ja avaruusjoukot ovat hänen tukenaan. Avaruusjoukkojen avulla Kukan vanhemmat ja päiväkodin aikuiset saavat Kukan salaisuuden selville ja lopulta heidän avullaan hän pääsee osaksi leikkejä.\nLöysin kirjan kirjastosta etsiessäni tunneaiheisia kirjoja lasten tunnetuokioon. Ymmärsin kuitenkin kirjan hienouden vasta lukiessani sitä ääneen lapsille. He kuuntelivat tarinaa keskittyneesti. Lapsia jäi kovasti mietityttämään näkymättömät haavat. Saimme aikaan hyvää keskustelua siitä, kuinka omat teot sekä sanat voivat aiheuttaa toiselle pahan mielen ja näkymättömän haavan.\nKirjan kuvitus tuo mieleen sarjakuvat. Kuvat ovat kuvitettu monesta eri näkökulmasta, läheltä ja kaukaa. Löytyy myös puhekuplia ja kuvien rajaukset ovat tuttuja sarjakuvista. Ne muistuttavat elokuvien kohtauksia. Kirjan kuvittaja on palkittu sarjakuvataiteilija.\nNäkymättömän tarina on kuvitettu avaruuteen, vaikka se sijoittuukin lapsille tuttuihin ympäristöihin, kotiin ja päiväkotiin. Avaruusteema kuvastaa Kukan mielikuvitusmaailmaa ja sitä, miten hän näkee tilanteen. Avaruusteema vie vaikean aiheen myös riittävän etäälle lukijasta, jolloin lukijan on ehkä helpompi käsitellä aihetta?\nKirjassa on upeasti ja monipuolisesti kuvattu tunteita, joita ulkopuolelle jääminen saa aikaan. Esimerkiksi fyysisiä oireita, kuten unettomuutta, ruokahaluttomuutta ja vatsakipua. Riipaisevasti on myös kuvattu, kuinka Kukka pohtii, onko hänessä jotain vikaa:\n"Hän miettii, millainen ilme hänellä oli, missä asennossa hänen varpaansa olivat, mitä hänen olisi pitänyt sanoa."\nTämä kirja muistuttaa myös meitä aikuisia siitä, kuinka tärkeää on tuntea lapsi hyvin ja olla herkillä hänen tunnetiloilleen. Lapsen kanssa on tärkeää aidosti jutella hänen kuulumisistaan ja aistia tilanteita. Aikuisella ei saisi koskaan olla niin kiire, ettei hän huomaa lapsen pahaa oloa. Oli aikuinen sitten lapsen vanhempi, isovanhempi tai päiväkodin aikuinen. Monet lapset ovat myös tsemppareita, kuten Kukka. Jostain syystä jotkut lapset ajattelevat paljon vanhempiensa tunteita, kuten Kukka:\n"Kapteeni haluaisi kertoa kaiken, mutta hän ei voi. Hän pelkää, että isälle ja äidille tulee paha mieli jos hän sanoo, että hänestä ei tykätä. Mitä jos isä ja äitikin huomaavat, että hänessä on jotain vikaa?"\nSuosittelen lukemaan kirjaa sekä kahden kesken (lapsi ja aikuinen) että isommassa porukassa, jos mahdollista. Kotioloissa isompi porukka voi olla esimerksiksi sisarukset tai lapsen ystävät. Erilaisissa porukoissa saa erilaisia keskusteluita aikaan.\nVaikka aihe onkin vakava, on tarinan suunta onneksi kohti onnellisuutta ja kirjassa on positiivinen loppu.\nLähettänyt Kerttu R klo 1.49 Ei kommentteja:\nOlen puolivuotiaan Taimin äiti. Tyttäreni on katsellut muutaman kuukauden ikäisestä alken kirjojen kuvia ja kuunnellut sylissä tai leikkimatolla, kun luen hänelle tai kerron kirjan kuvista. Hän kuuntelee mielellään. Ymmärrys tulee ajallaan. Lukuhetket kuuluvat päivittäisiin rutiineihimme.\nLukutaidon portaiden ensi askelmat vauvasta taaperoikään\nLukemista ei voi koskaan aloittaa liian aikaisin, joten kirjoja voi tutkia jo vauvaiästä alkaen. Vauvoille ja taaperoille löytyy nykyään paljon erilaisia kirjoja. Aluksi vauva voi katsella yhtä aukeamaa kerrallaan ja samalla harjoitella sekä mahallaan olemista että niskan kannattelua. Vanhempi voi vierellä nimetä kuvan asioita.\nVähitellen vauvalle voi lukea jo tekstiäkin tai jutella kuvista. Vuorovaikutteinen kirjan katseleminen tukee lapsen kielen kehitystä. Samalla lapsen vuorovaikutustaidot kehittyvät. Pian vauva haluaa tutustua kirjaan itse, usein haukkaamalla sitä tai yrittämällä kääntää kirjan sivuja. Taaperon kanssa voi jo sitten vuorotella, kuka lukee. Taapero voi välillä itse kertoa kirjan kuvista ja "lukea" kirjaa ääneen vanhemmalle. Leikkilukeminen on yksi tärkeistä lukemaan oppimisen vaiheista.\nEsittelen kolme pienten lasten kirjaa, joita olemme Taimin kanssa lukeneet. Kävimme ostamassa ne yhdessä kirjakaupasta. Taimi ei osaa vielä tietenkään itse valita, mutta sekin aika tulee. Kirjakaupoissa ja kirjastoissa kannattaa käydä pienestä pitäen.\nEnsimmäinen kirjaostos oli Oppi & ilon Kurkkaa! Etsi pentu -kirja. Se on melko iso ja kuvat ovat selkeitä. Tätä kirjaa Taimi ihmetteli jo muutaman kuukauden ikäisenä. Hän viihtyi vatsallaan leikkimatolla ja katseli kuvia. Pentukirjasta taisi tulla yksi Taimin suosikkikirjoista. Hän nimittäin jaksaa selata sitä edelleen, uudelleen ja uudelleen.\nEtsi pentu -kirjassa ei ole tarinaa. Siinä on luokiteltu aukeama kerrallaan eläimet asuinpaikan mukaan, esimerkiksi kotona, maatilalla, merellä. Toki eläimet ovat nimetty: hamsteri, koira, sika, kettu jne. Kirjassa on myös rulla, jota pyörittämällä etsitään yhden eläimen pentu per aukeama.\nKuuntele. Mikä sanoo räyh?\nPentukirjassa osa eläimistä on nimetty oudosti. Kotona-aukeamalla kanin kohdalla lukee pupu. Sehän on kaniinin ja jäniksen hellittelynimi kertoo Wikipedia. Toisena ääripäänä merellä-aukeamalla kala on nimetty tarkasti vuokkokalaksi. Miksi pitää oppia vuokkalan nimi, mutta ei kotoista kania? Kirja on käännetty ranskan kielestä. Suomentajalla pitäisi olla vastuunsa lapsen kielen oppimisessa.\nSeuraavaksi ostimme äänikirjat Kuuntele. Mikä sanoo räyh? ja Kuuntele. Mikä sanoo miua?. Niissä tapahtuu enemmän, kuin Kurkkaa! Etsi pentu -kirjassa. Miau -kirjassa esitellään eläimiä niille luontaisissa ympäristöissä ja räyh -kirjassa eläimet sijoittuvat eläintarhaan. Kirjojen pääteemoina on kertoa, miten eläimet ääntelevät. Ääni tulee nappia painamalla. Napit puolestaan löytyvät liikuteltavien luukkujen alta. Jokaisella aukeamalla voi kuunnella yhden eläimen äänen. Muut äänet ovat kirjoitettu puhekupliin.\nKuuntele. Mikä sanoo miau?\nKirjat eivät ole kovin pitkiä, eli kummassakin on neljä aukeamaa. Sivuilla on kuitenkin sen verran tapahtumaa, että vähäinen aukeamien määrä ei haittaa. Tervetullut oivallus on se, että kirjoissa ei ole vain ääniä, jotka eläimet päästävät suustaan, vaan myös muita niille tyypillisiä ääniä. "Koppoti kop laukkaa seepra", lukee kirjassa ja jatkuu huomiolla "rap-rap-rap rapisevat hamsterin kynnet." Vähäinen teksti on värikästä, sillä kirjoissa kopisee, piipittää, pulputtaa, kehrää jne.\nKirjat päättyvät kertausosaan, jossa isomman lapsen kanssa voidaan muistella, miten kukin eläin äänteli.\nKaikkien näiden kolmen kirjan sivut ovat paksua pahvia ja kestävät niin kuolat kuin puraisutkin. Nämä kolme kirjakauppalöytöä ovat todellisia monikäyttökirjoja!\nLähettänyt Kerttu R klo 10.37 Ei kommentteja:\nIhastuttava kaksikko, Pei ja Ryhveli\nPei ja Ryhveli ovat avaruusveljekset, jotka rakastavat leikkimistä. Niiden mukana kulkee myös mummin ja ukin avaruuskoira Turre. Kolmikko seikkailee uudessa kuvakirjasarjassa, josta on ilmestynyt kaksi kirjaa: Pein ja Ryhvelin rakettiriita sekä Pei ja Ryhveli pelastajina.\nMinulle kyseinen sarja on uusi tuttavuus. Sen on kirjoittanut ja kuvittanut oululainen kirjailija-kuvittaja Lauri Hirvonen. Uusimman kirjan Pei ja Ryhveli pelastajina sain yhteistyön merkeissä Kustannus-Mäkelältä ja sarjan ensimmäisen kirjan kävin lainaamassa kirjastosta.\nOlen erittäin ilahtunut tästä uudesta sarjasta. Olen lukenut kirjat jo moneen kertaan, koska niitä on todella viihdyttävää lukea. Niiden kieli on monipuolista ja lapsenomaisesti kirjoitettua. Erilaiset fontit ja tekstien vaihtelevat paikat rohkaisevat lukijaa eläytymään lukutilanteeseen. Mielestäni parasta kirjoissa on niiden tunnelma sekä hieno eläytyminen lasten maailmaan ja leikkeihin. Huomaan, että kirjailijalle lasten maailma on tuttu. Googlaamalla huomasinkin, että hän on kolmen lapsen isä.\nKirjoissa kertojana toimii isoveli Pei. Minä-kertoja on harvinaisempi näky lasten kuvakirjoissa. Kivaa vaihtelua. Kirjat ovat humortistia ja hyväntuulisia, vaikka niissä käsitelläänkin erilaisia tunteita ja ajatuksia. Juonet eivät ole ennalta arvattavissa, joten jännitys pysyy hyvin yllä tarinan loppuun saakka. Kuvitus miellyttää niin lapsia kuin aikuisiakin. Omaan silmään näyttäisi siltä, että kuvituksessa on yhdistetty sekä tietokoneella että käsin tehtyä.\nOma suosikkini näistä kahdesta kirjasta on Pei ja Ryhveli pelastajina. Siinä Pei ja Ryhveli unelmoivat olevansa isoina palopelastajia. Ne löytävät sekalaisen tavaran laatikosta neljä rengasta ja rakentavat oman palomenopelin. Rakentaminen sujuu hyvässä yhteistyössä ja alus saa monipuolisesti erilaisia varusteita. Pian kaksikko saakin ensimmäisen hälytystehtävän, koska Turre pitää pelastaa. Kesken operaation palopelastuskaksikko huomaa aluksessaan "pienen" vian. Lopulta Pein, Ryhvelin ja Turren pelastaakin ihka oikea palopelastusalus.\nMinua viehättää erityisesti kirjan teema - unelmat ja niihin uskominen. Pein ja Ryhvelin haaveet ovat suloisia ja lapsen on helppo samaistua niihin. Tarinan kautta lukija oppii, kuinka omia unelmiaan voi toteuttaa, kunhan käyttää hieman mielikuvitusta. Erityisesti pidin Turren haaveesta olla avaruussusi. Pei "mollasi" useaan otteeseen Turren unelmaa, mutta koira piti pintansa, eikä välittänyt muiden kommenteista. Tärkeä opetus niin meille aikuisille kuin lapsillekin. Pidä kiinni omasta unelmastasi, vaikka joku olisi kanssasi siitä eri mieltä. Onneksi kirjan lopussa Peikin toteaa, että Turresta tulee mahtava avaruussusi.\nSarjan ensimmäisessa kirjassa, Pein ja Ryhvelin rakettiriita, veljeksille tulee riita, koska Ryhveli painaa Pein kielloista huolimatta raketin kiellettyä nappulaa. Lopulta Pei tönäisee veljeään. Anteeksi pyytäminen on Peille vaikeaa ja Ryhveli ehtii kadota avaruuteen. Pei lähtee etsimään veljeään. Matkan lopuksi veli onneksi löytyy, Turren avustuksella. Sopu saadaan aikaan.\nKoska kummassakin kirjassa on tärkeää asiaa tunteista, sopivat nämäkin kirjat hyvin aiemmin esittelemieni tunnekirjojen joukkoon.\nSuosittelen tätä kirjasarjaa erittäin lämpimästi!\nLähettänyt Kerttu R klo 2.27 Ei kommentteja:\nKonkreettisia tunnevinkkejä kotiin ja päiväkotiin/kouluun\nSyyskuussa vinkkailin muutamia tunnekirjoja. Ajatuksenani oli vinkata useampia syyskuun aikana, mutta aika juoksi hurjaa vauhtia. Jatkan siis muutamien tunnekirjojen ja tunnevinkkien vinkkailua vielä lokakuun puolella.\nTässä tekstissä en suoranaisesti vinkkaa kirjaa, vaan kerron muutamista tunnevinkeistä, joita olen käyttänyt lasten kanssa työskennellessäni. Kaikkia näitä vinkkejä voi toteuttaa myös lapsen kanssa kotona.\nTunteita käsitellessä on tärkeää löytää rauhallinen hetki, jota kukaan tai mikään ei pääse häiritsemään. Esimerkiksi tila, jossa tunteista puhutaan on hyvä olla sellainen, jossa ei ole läpikulkua. Tällä tarkoitan esimerkiksi päiväkodissa tilaa, jossa toinen lapsiryhmä tai aikuiset kulkevat kyseisen tilan läpi päästäkseen paikasta A paikkaan B. Kotona tunnehetken ajaksi kannattaa sulkea häiriötekijät, kuten tv, puhelin tai radio. Väsyneen tai nälkäisen lapsen tai lapsiryhmän kanssa ei kannata alkaa syvällisiin tunnehetkiin. Lapsen tulee olla virkeä ja ravittu. Tästä syystä yleensä aamupäivä on paras hetki tunnetuokioihin.\nKuten olen aiemmissa teksteissäni kertonutkin, tunteiden käsittely on monelle lapselle hyvin abstrakti aihe, joten pelkkä keskustelu ei toimi kaikkien lasten kanssa. Toki lapsen ikä ja kehitystaso tulee aina ottaa huomioon. Oman kokemukseni mukaan parhaiten tunnetuokioilla toimii monipuolinen lähestymistapa eli juttelun lisäksi toiminnallinen osio on aina lapsille mieleinen.\nTässä joitakin toiminnallisia vinkkejä, jotka olen kokenut hyväksi tunteiden käsittelyssä:\nPikkupeilit: oman pikkupeilin kautta lapsi voi kokeilla, miltä tunne näyttää hänen kasvoillaan. Jokaisella lapsella olisi hyvä olla oma peili, jolloin hän saa rauhassa kokeilla ilmeitä ja tutustua omaan kuvaansa. Osan lapsista on vaikea katsoa itseään peilistä, joten tästäkin syystä harjoite on erittäin hyvä. Peilistä itsensä katsominen vahvistaa lapsen minäkuvaa ja itsevarmuutta.\nMusiikki: tunteeseen sopiva musiikki luo tunnelmaa ja ohjaa niin lasten kuin aikuistenkin tunnetilaa. Iloista tunnetta käsitellessä olen käyttänyt hyväntuulista lasten musiikkia (esim. Pikku Papu, Kikattava kakkiainen), surullisessa tunteessa olen käyttänyt yleensä klassista musiikkia (esim. Sibelius).\nPiirtäminen: piirtäen omia kokemuksiaan lapselle konkretisoituu omassa elämässä esiintyviä tunteita, esimerkiksi lapsi voi piirtää paperille itseään ilahduttavan asian tai suututtavan asian. Omassa päiväkotiryhmässäni yksi lapsi piirsi esimerkiksi jäätelön iloisen tunteen piirrokseensa. Pienempien lasten kanssa voi piirtää tunteen värillä, esimerkiksi surua sinisellä, vihaisuutta punaisella jne.\nMaalaus: maalauksen kautta lapsi keskittyy käsiteltävään tunteeseen ilman sanoja. Tunnemaalausta olen käyttänyt erityisesti surua käsitellessä. Olen laittanut musiikin taustalle, himmentänyt valoja ja lapset ovat saaneet maalata surullisia asioita. Osa lapsista on maalannut kuvitteellisia tilanteita ja osa taas omia surullisia muistikuviaan. Maalauksen loputtua olemme yhdessä käyneet maalaukset läpi ja olen kirjoittanut maalaukseen, mitä siinä on. Joskus maalauksessa saattaa olla vain tunnetta, ei mitään esittävää.\nLiikunta: tunne on kehollista ja siksi usein liikkeen kautta lasten on helppo päästä mukaan tunnetilaan. Tässäkin toimii oivallisesti musiikki eli esimerkiksi erilaisia musiikkeja ja lapsen tulee liikkua musiikin osoittamalla tavalla. Esimerkiksi iloisessa hypitään ja surullisessa laahustetaan, vihaisessa marssitaan jne.. Monesti tässä leikissä lapsilla tulee kasvon ilmeet luonnostaan mukaan. Aikuisen mukana olo tässä leikissä on oleellinen eli aikuinen eläytyy tunnetiloihin myös.\nRepiminen: lapset saavat repiä sanoma- ja aikakauslehtiä ja kokeilla näin esimerkiksi vihaisuuden tunnetta. Tästä lapset tykkäsivät kovasti. Kerrankin sai "tuhota" jotain luvan kanssa! Osa lapsista pääsi todella hyvin vihaiseen tunteeseen. Keskustelimme toki yhdessä lasten kanssa, ettei suuttuessaan voi mennä kotona repimään ihan mitä vaan.\nTunneluokittelua: lapset saavat kasan kuvia ihmiskasvoista ja heidän tulee luokitella kuvat tunteen mukaan, esimerkiksi iloinen, surullinen, vihainen, väsynyt ja pelokas. Siinä lapset oppivat ymmärtämään, että ihmiset viestivät tunnetta erilaisin ilmein.\nTunnemittari: pahville liimattu 3-4 palloa, joissa jokaisessa on yksi tunne. Alla kulkee lanka, jota pitkin liikkuu helmi. Lapsi voi esimerkiksi aamulla näyttää helmeä liikuttaen taulusta, millä tuulella hän on ja miksi.\nTunnelautapeli: kahden keskinen pelaaminen ja rauhallinen jutustelu pelin lomassa lapsen kanssa on joksus se paras tapa saada lapsi avautumaan tunteistaan. Suora linkki hyvään peliin: https://viitotturakkaus.fi/tuote/tunne-lautapeli/\nNukketeatteri/draama: pienet esitykset joko käsinukeilla/pehmoleluilla tai näytellen on oiva tapa perehtyä tunteeseen. Lapset rakastavat kertomuksia. Esityksen kannattaa liittyä lasten kokemusmaailmaan. Esimerkiksi ulkopuolisuuden tunnetta on hyvä käsitellä draaman keinoin. Isommat lapset voivat myös itse esittää. Toimintamalleja on monia, mutta olen pitänyt vuorovaikutteisista esityksistä, joissa kesken esityksen lapsille esitetään kysymyksiä tai he voivat ohjata esimerkiksi käsinukkeja. Se, että lapsi pääsee itse neuvomaan toista, on usein oiva tapa sisäistää tunnetta.\nPehmolelu: tunnepehmo, joka on mukana kaikissa tunnetuokioissa on kokemukseni mukaan todella toimiva. Aikuinen voi kehitellä pehmolle omat luonteen piirteet ja lasten kanssa voidaan yhdessä keksiä sille nimi. Tunnepehmon kautta voi lähteä käsittelemään tunteita tunne kerrallaan ja sen kautta voi kertoa hyviä esimerkkejä. Esimerkiksi, jos pehmo on ujo, voidaan sen kautta käsitellä ujouden tunnetta ja jännitystä. Meillä oli esimerkiksi koirapehmo Hali, jolle sai aina kertoa tunteistaan ja sen sai syliin esimerkiksi, kun harmitti. Hali kävi myös lasten kotona yökyläilemässä ja vihkoon perheet kirjoittivat Halin kokemuksia vierailusta. Lapset myös rakensivat Halille kodin ja leikkivät sillä päiväkotipäivien aikana.\nOma suosikkini näistä on Pilvipii, kolmas vasemmalta\nPehmoihin liittyen olen ollut mukana kuusi vuotta sitten tunnepilottiprojektissa nimeltä Kimochis. Pilottiprojekti oli hyvä kokemus ja sain kokea lasten kanssa todella hienoja tunnetuokioita. Siinä koko ajatus perustuu seitsemään pehmoon, joilla kaikilla on omat luonteenpiirteensä ja ne opettelevat vuorovaikutustaitoja ja tunnetaitoja yhdessä. Jokaisella pehmolla on tunnetasku, johon voi laittaa pikkuisia tunnetyynyjä sen mukaan, mikä tunne on päällä joko lapsella tai pehmolla. Pakettiin kuuluu myös tarina- ja opasvihkot, joiden avulla edetään tunne kerrallaan. Valitettavasti kyseisiä pehmoja ei taida enää saada Suomesta, mutta ulkomailta saattaa saada tilattua.\nVaikuttavin muistoni tästä projektista on tuokio, jossa käsittelimme rohkeutta. Siinä perhospehmo Toukkanen harjoitteli lentämistä, mutta sitä jännitti kamalasti. Lapset seurasivat herkeämättä, kuinka perhonen keräsi rohkeutensa lentääkseen polveltani toiselle. Ja lopulta se lensi!\nTässä vielä linkkejä muutamiin materiaaleihin, joita olen käyttänyt työssäni. Nämä sopivat niin kotiin kuin päiväkotiin/kouluun.\nLähettänyt Kerttu R klo 4.10 Ei kommentteja:\nTussh, Salamasankari tulossa!\nPiki ja Iso\nTällä kertaa esittelyvuorossa on Piki, tuo pieni ja pippurinen Salamasankari. Kirja löytyi jo valmiiksi hyllystäni.\nKirja käsittelee niitä ikävämpiä tunteita - surua, vihaisuutta, ulkopuolisuutta ja yksinäisyyttä. Kirjan pääteemoina ovat kiusaaminen, itsetunnon vahvistaminen, ystävyys ja näihin kaikkiin liittyvä tunteiden kirjo.\nTarinassa Piki, kirjan päähahmo, haluaa mukaan metsän majaleikkeihin. Se lähteekin kohti majaa innoissaan, Salamasankariksi pukeutuneena, mutta joutuu kohtaamaan ikävän vastaanoton. Piki jää ulkopuolelle. Siitä seuraa tunteiden sekamelska hämmästyksestä, kiukkuun ja suruun. Ison (Pikin aikuinen) avulla Piki kokeilee uudelleen ja pääsee mukaan majaleikkiin. Leikissä se kuitenkin joutuu kohtaamaan jälleen ikävää kohtelua ja saa leikistä mitättömän, ulkopuolisen roolin. Lopulta Pikin kiukku kiehuu yli. Se kerää rohkeutensa ja antaa kiukkunsa tulla ulos. Hän huutaa "Pitäkää typerä majanne! En tulisi, vaikka pyytäisitte!". Piki purkaa kiukkuaan metsässä, kunnes rauhoittuu ja keksii oman leikin. Samaa aikaa majassa kuhisee ja Pikin tunteenpurkaus saa aikaan muidenkin leikkiöiden hajaantumisen. Kirjan lopussa Piki saa ystävän mukaan leikkeihinsä.\nOpas: Mun ja sun juttu\nTiina Haapsalo, Katri Kirkkopelto ja Laura Repo\nTämä kirja on luotu nimenomaan tunnekasvatukseen. Siihen on olemassa myös erilaista oheismateriaalia, esimerkiksi opas "Mun ja sun juttu". Opas ja kirja muodostavat yhdessä kokonaisuuden. Oppaan kautta lasten kanssa voidaan käsitellä monipuolisesti kiusaamista ja sen ehkäisemistä. Kirjalle on olemassa myös omat nettisivut, joiden kautta voi tututstua myös koulutusmateriaaleihin. Nettisivuilla on lisäksi ohjeita niin kotiin kuin varhaiskasvatukseen ja perusopetukseenkin. Materiaalin tekijöinä onkin ollut Katri Kirkkopellon lisäksi alan ammattilaiset Tiina Haapsalo ja Laura Repo.\nKirjan kuvitus on upea. Miellyttää niin lapsen kuin aikuisenkin silmää. Kuvissa on hienosti saatu tuotua tunteet esille. Tämän kirjan ehdoton vahvuus on mielestäni se, että tässä on päähahmo Piki, mutta sen lisäksi majassa leikkivillä hahmoilla on paljon erilaisia rooleja, mm. pomottaja, sivustaseuraaja, kyseenalaistaja, myötäilijä jne..\nSalamasankari saapumassa innoissaan majalle\nOlen käyttänyt kirjaa lasten kanssa päiväkodissa sekä tavallisella satuhetkellä että myös tunnetuokiossa. Suosittelen lukemaan ensin kirjan kertaalleen läpi yhdessä lasten kanssa ja sitten edetä kirjaa pikkuhiljaa aukeama kerrallaan yhdessä keskustellen. Jokaiselle aukeamalle voi pysähtyä keskustelemaan joko omien kysymysten kautta tai oppaan kysymyksillä. Meillä ainakin lapsia puhututti kirjan aukeamat kovasti.\nKirja sopii mielestäni monen ikäisille, mutta laajimman hyödyn lapsi saa kirjasta viidennestä ikävuodesta alkaen. Huomasin työssäni, että neljä vuotiaan on vielä hieman vaikea osata asettua kirjan hahmojen asemiin ja huomata majassa leikkivien hahmojen rooleja. Mielestäni kuitenkin kirjaa voi käyttää myös alle viisi vuotiaiden kanssa ja silloin voi keskittyä enemmän Pikin tunteisiin ja edetä enemmän lasten kysymysten pohjalta.\nKatri Kirkkopelto on kirjoittanut ja kuvittanut muitakin tunnepainotteisia kuvakirjoja, esimerkiksi Molli -kirjasarja.\nLähettänyt Kerttu R klo 8.27 Ei kommentteja:\nEsteiden voittamista ja yhdessä tekemistä\nEdellisessä blogitekstissäni avasin Ympyräiset -kirjasarjan taustoja. Tässä tekstissä esittelen sarjan kaksi uusinta kuvakirjaa Pelokas Pingviini ylittää itsensä ja Siro Saparon iso moka.\nAnne-Maria Kuusela - Matias Teittinen\nPelokas Pingviini ylittää itsensä -kirjassa pääteemoina ovat: pelottavien asioiden kohtaaminen, ujouden tunne ja omien esteiden voittaminen.\nTarinassa Pelokas Pingviini on rakentanut hienon koneen, jota se haluaisi esitellä ystävilleen. Kenelläkään ei tunnu olevan aikaa. Pelokas Pingviini löytää mainoksen keksintökilpailusta ja päättää osallistua siihen. Ensin Pelokkaan Pingviinin täytyy päästä perille Poutapilven toiselle laidalle.\nMatkan varrella se kohtaa pimeän luolan ja joutuu kamppailemaan pelkonsa kanssa. Rohkeudella ja ystävänsä avulla Pelokas Pingviini pääsee kuitenkin jatkamaan matkaa. Seuraavaan haasteesen pingviini törmää, kun se huomaa jännittävänsä esiintymistä ja suurta yleisöä. Ystävän avulla Pelokas Pingviini selviytyy siitäkin haasteesta.\nSiro Saparon iso moka -kirjassa pääteemoina ovat harmituksesta toipuminen, ongelmanratkaisutaidot ja yhdessä tekeminen.\nTarinassa ympyräiset lähtevät avaruusmatkalle. Jokaisella matkustajalla on vahvuutensa perusteella määritelty tehtävä aluksessa. Siro Saparon tehtävä on pitää alus siistinä. Siivotessaan komentosiltaa, tapahtuu sille kuitenkin iso vahinko ja alus joutuu väärälle reitille. Alukseen syntyy paniikki ja tilannetta aletaan selvittää. Siro Saparo on surullinen ja pahoillaan tapahtuneesta. Ystävien avustuksella tilanne rauhoittuu ja Siro Saparo oppii, kuinka tapahtuneesta vahingosta voidaan löytää jotain hyvääkin.\nKummassakin kirjassa tarinat ovat sopivan pituisia ja miellyttäviä lukea ääneen. Ne etenevät koko ajan hyvässä tahdissa ja pitävät pientä jännitystä yllä. Lukija haluaa tietää, miten tilanteet ratkeavat.\nTarinoiden lomassa on sivujen alareunassa "tarroja", joissa on lukijalle esitetty aiheeseen sopivia kysymyksiä. Osa kysymyksistä liittyy tarinassa olevaan tunteeseen, esim. "Milloin sinua on pelottanut?". Ja osa kysymyksistä liittyy luetun ymmärtämiseen, esim. "Miten Siro Saparo pääsi harmituksen yli?". Mielestäni nämä "tarrat" ovat hyviä, koska ne auttavat aikuista johdattelemaan keskustelua.\nTarinoiden kautta saa aikaan hyvää keskustelua lasten kanssa tunteista ja niiden tuomista olotiloista. Lasta on hyvä auttaa etsimään vastaavia tilanteita hänen omasta elämästään. Se auttaa lasta ymmärtämään kirjan tunnetiloja paremmin.\nLapselle/lapsiryhmälle kirja kannatta lukea ensin alusta loppuun, ilman keskeytyksiä ja seuraavalla kerralla vuorovaikutteisesti keskustellen. Seuraava kerta voi olla heti perään tai esim. seuraavana päivänä. Suosittelen näitä tunnekirjoja luettavaksi sellaisessa hetkessä, jossa keskustelu on mahdollista, eikä kenelläkään ole kiire mihinkään. Tunteista puhuminen vaatii rauhallisen ja turvallisen tunnelman.\nLähettänyt Kerttu R klo 11.19 Ei kommentteja:\nLapsena rakastin kuunnella satuja ja tarinoita. Suosikkikirjojani olivat mm. Peppi Pitkätossu, Joulupukki sekä Sulo ja suklaatehdas. Nykyään olen lastenkirjojen kanssa tekemisissä tyttärelleni lukiessa, päivätyössäni varhaiskasvatuksen opettajana (äitiyslomalla) sekä oman lastenkirjailijaurani kautta. Koulutukseltani olen Kasvatustieteiden maisteri. Opiskeluaikana tein kandidaatin työni ja pro graduni liittyen lastenkirjoihin ja oppikirjoihin. Tutkimusaiheinani olivat monikulttuurisuus ja erilaiset perheet.


"Bronco rullasi ja seisahtui kolmekymmentä minuuttia sen jälkeen, kun he olivat jättäneet maantien. Kaikki kolme takaosan ikkunaa oli ammuttu säpäleiksi. Sade putosi raskaana katolle ja valui sisään ikkunankarmeista kerääntyen istuimille. Oli kulunut useita minuutteja siitä, kun Ray oli viimeksi nähnyt valoa, oli se sitten autosta tai talosta.\n'Näyttää, että joudumme kävelemään', Ray sanoi.\n'Jos sopii', Sanchez sanoi, 'jään tänne.' Hän piteli kylkeään kädellään, ja vaiettuaan hän nosti kättään ja yritti suoristautua penkillä. Hänen oikea kämmenensä oli punajuuren värinen, ja pimeässäkin Ray tiesi sen olevan verta." (s. 148)\nHaaskalintujen päähenkilönä on Ray Lamar, joka on menettänyt vaimonsa onnettomuudessa ja luovuttanut poikansa tapahtuman jälkeen isänsä hoiviin. Ray on aiemmin tehnyt töitä huumepomolle, mutta yrittää nyt päästä irti synkästä menneisyydestään. Vain viimeinen keikka on hoidettava ennen sitä. Kaikki ei (tietenkään) mene niin kuin oli suunniteltu, ja Ray saa paeta sekä poliiseja että huumepomojen kätyreitä. Vastapuolella poliiseja auttaa Rayn serkku Tom, jolla on myös omat menneisyyden traumansa. Muutama naispuolinen henkilökin kirjasta löytyy, mutta he ovat selkeästi sivujuonien henkilöitä, pääosat on varattu Raylle ja Tomille.\nMenneisyyden tragediat, henkilöiden pyrkimys kääntää oman elämän suunta, rikollisten rajut taistelut - Haaskalinnuissa on paljon tuttuja elementtejä television rikossarjoista. Välillä tuntui kuin olisin lukenut takavuosien tv-sarjaa Shield kirjallisessa muodossa. Shield oli hieno tv-sarja, eikä Haaskalinnutkaan ole huono kirja, vaikka se hieman ennalta-arvattava juonensa puolesta onkin. Waite onnistuu luomaan uskottavan tunnelman kirjaan. New Mexicon huumesotaa ei kaunistella, vaan kirjassa kuvataan huumeisiin liittyvää rikollisuutta koko karuudessaan. Tästä aihepiireistä en aivan heti halua lukea toista kirjaa, mutta jos ruudun toisella puolella on keskimääräistä karskimman jännityksen ystäviä, kannattaa hakeutua Waiten kirjan pariin.\nMuualla verkossa: Kirjailijan haastattelu: Kuinka kirjoitin Haaskalinnut? Arvio kirjasta Seattle Times -lehdessä.\nUrban Waite: The Carrion Birds (2013)\nSuomennos Marja Mutru\n3 tähteä englanti jännitys Karisto kirjasto Waite Urban


Tilintarkastus – P. Packalén Oy\nYhteisössä ja säätiössä on valittava tilintarkastaja ja tehtävä tilintarkastus tilintarkastuslain, kirjanpitolain sekä kyseistä yhteisöä tai säätiötä koskevan lain mukaisesti. Pienimmät yhteisöt on vapautettu lakisääteisestä tilintarkastusvelvollisuudesta.\nTilintarkastus käsittää yhteisön tai säätiön tilikauden kirjanpidon, tilinpäätöksen ja hallinnon tarkastuksen. Työnsä päätteeksi tilintarkastaja antaa tilintarkastuskertomuksen. Tilintarkastuslaissa säädetään tarkemmin mm. tilintarkastuksen sisällöstä ja tilintarkastajan velvollisuuksista.\nTilintarkastus on keskeinen väline tilinpäätösraportoinnin oikeellisuuden ja avoimuuden varmistamisessa sekä pääomamarkkinoiden luotettavuuden takaamisessa. Tilintarkastus on myös tärkeä osa yritysten hallinto- ja ohjausjärjestelmää. Tilintarkastajien antamien taloudellisten tietojen uskottavuus on tärkeää paitsi julkisen kaupankäynnin kohteena oleville yrityksille, myös muille yhteisöille. Tilintarkastaja toimii ensisijaisesti yhteisön omistajien tai jäsenten intressissä, mutta tilintarkastuksesta hyötyvät myös muut sidosryhmät, kuten velkojat ja viranomaiset.\nP. Packalén Oy:n asiakaskunta on koko Etelä-Suomen alueelta painottuen Uudenmaan alueelle ja myös Turun seudulle.\nOta yhteyttä: P. Packalén Oy\nTilintarkastaja Paul Packalén\n044 06543 21\nTilintarkastaja Eva Hiltunen\n044 06543 20\nTilintarkastaja Juha-Matti Salminen\n050 52139 39


Vihtiläiset eivät äänestäneet vihtiläisiä | Paikalliset | Vihdin Uutiset\nPaikalliset 15.4.2019 11:24\nVihtiläiset eivät äänestäneet vihtiläisiä\nVAALIT Eduskuntavaalien tuloksen perusteella Vihdin suurin puolue on Perussuomalaiset.\nMervi Katainen sai Vihdistä 255 ääntä. Lauantaina hän tapasi Nummelassa äänestäjiä tukitiimiinsä kuuluneen Henrikki Halmeen kanssa. Vesa Valtonen\nVihdin äänestysprosentti näissä eduskuntavaaleissa oli 72,2 Ääniä annettiin yhteensä 15 618. Näistä ennakkoon annettiin 7 970 ääntä ja varsinaisena vaalipäivänä 7 648.\nÄänestysinnokkuus nousi edellisistä eduskuntavaaleista hienoisesti: 0,3 prosenttiyksikköä.\nAhkerimmin Vihdissä äänestettiin Etelä-Vihdin äänestysalueella ja laiskimmin Kirkonkylä pohjoinen -äänestysalueella.\nVihtiläisten äänistä 53 prosenttia annettiin miehille, 47 prosenttia naisille.\nPuolueittain tarkasteltuna eniten ääniä sai Perussuomalaiset; 20 prosenttia vihtiläisten äänistä. Toiseksi eniten vihtiläiset äänestivät demareita; Sdp sai vihtiläisten änistä 18 prosenttia, Kokoomus 17,9 ja Keskusta 14,2 prosenttia.\nVihtiläiset eivät luottaneet oman kunnan ehdokkaisiin. Vihtiläisten antamista 15 618 äänestä vain 5 046 annettiin vihtiläiselle ehdokkaalle.\nPaikallisista ehdokkaista eniten vihtiläisääniä sai edellisen kauden kansanedustaja Keskustan Eerikki Viljanen (1 669 ääntä Vihdistä, 3 759 ääntä kaikkiaan). Tosin Viljanen ei olisi päässyt läpi, vaikka kaikki vihtiläiset Keskustaa äänestäneet olisivat äänestäneet häntä. Vihtiläiset antoivat noin 550 keskustalaisääntä muille kuin Viljaselle.\nToiseksi eniten vihtiläiset äänestivät Veli-Matti Laitista (1 235/2 006), kolmanneksi eniten Demarien Erkki Arosta (949/1 069), neljänneksi Tapio Karjalaista (803/1 645).\nVihdin ulkopuolisista ehdokkaista eniten ääniä täältä sai Liike Nytin ehdokas sipoolainen Harry Harkimo, 446 ääntä, seuraavaksi eniten mäntsäläläinen Antti Rinne (sd.) 411 ääntä. Uudenmaan ääniharava espoolainen Elina Lepomäki (kok.) sai Vihdistä 304 ääntä. Vantaalainen Antti Lindtman (sd) sai Vihdistä 272 ja vihtiläislähtöinen espoolainen Mervi Katainen (kok.) 255 ääntä.\nLopulliset äänet vahvistetaan tarkistuslaskennan jälkeen keskiviikkona 17.4.


Antikristus – kuka hän on Raamatun mukaan?\nLUE afrikaans aimara albania amhara arabia armenia bicol bulgaria burma cebuano chichewa chitonga chitumbuka cibemba cinyanja dangme efik englanti espanja ewe ga georgia grönlanti guarani haitinkreoli hausa heprea hiligaino hollanti igbo iloko indonesia isoko italia japani joruba katalaani ketšua (Bolivia) khmer kiina (mandariini; perint.) kiina (mandariini; yksink.) kikamba kikaonde kikongo kikuju kimbundu kinjaruanda kirgiisi kiribati kirundi kongo korea kreikka kroatia kwangali kwanjama liettua lingala luganda lunda luo luvale makedonia malagassi malta maya nahuatl (keski-) ndebele ndonga ngäbere norja nyaneka nzema osseetti otetela pangasinan papiamento (Aruba) papiamento (Curaçao) portugali puola ranska romania ruotsi saksa sango sapoteekki (Tehuantepec) sepedi serbia serbia (latin.) sesotho (Lesotho) silozi sinhala slovakki sloveeni sranantongo suomi swahili swahili (Kongo) tagalog tanska tataari thai tigrinja tiv tok-pisin totonaakki tsonga tswana turkki tuvalu twi tzotzil tšekki tšiluba umbundu unkari venda venäjä vietnam wolaita xhosa zulu šona\nEräs taannoin ilmestynyt kauhuelokuva oli nimeltään Antichrist.\nMuuan suosittu yhtye on antanut albumilleen nimen Antichrist Superstar.\nYksi 1800-luvulla eläneen filosofin Friedrich Nietzschen teoksista on nimeltään Antikristus.\nKeskiajalla kuninkaat ja keisarit kutsuivat usein vastustajiaan antikristuksiksi.\nSaksalainen uskonpuhdistuksen johtaja Martti Luther nimitti roomalaiskatolisia paaveja antikristuksiksi.\nKOSKA sanaa ”antikristus” on käytetty jo kauan, olipa kyse keisareista tai kirjoista, on aiheellista kysyä: kuka on antikristus? Onko sillä mitään merkitystä meille nykyään eläville? Antikristuksen henkilöllisyyden selville saamiseksi on johdonmukaista kääntyä Raamatun puoleen, jossa tuo sana esiintyy viisi kertaa.\nAinoa raamatunkirjoittaja, joka käyttää sanaa ”antikristus”, on apostoli Johannes. Miten hän kuvaili antikristusta? Ensimmäisessä hänen mukaansa nimetyssä kirjeessä sanotaan: ”Lapsukaiset, on viimeinen hetki, ja niin kuin olette kuulleet, että antikristus on tulossa, niin onkin nyt tullut monia antikristuksia; siitä me tiedämme, että on viimeinen hetki. He lähtivät luotamme, mutta he eivät olleet meidän kaltaisiamme. – – Kuka on valehtelija, ellei se joka kieltää, että Jeesus on Kristus? Tämä on antikristus, se joka kieltää Isän ja Pojan.” (1. Johanneksen kirje 2:18, 19, 22.)\nApostoli Johannes osoitti antikristuksen tarkoittavan kaikkia, jotka tietoisesti levittävät uskonnollisia valheita Jeesuksesta Kristuksesta ja hänen opetuksistaan.\nMitä nämä sanat osoittavat? Johannes mainitsi, että olisi ”monia antikristuksia”, mikä tarkoittaa sitä, että sanaa antikristus käytetään kollektiivisessa merkityksessä, eikä sillä viitata tiettyyn yksittäiseen ihmiseen. Ihmiset ja järjestöt, jotka muodostavat antikristuksen, levittävät valheita, kieltävät Jeesuksen olevan Kristus eli Messias ja yrittävät vääristää Jumalan ja hänen Poikansa Jeesuksen Kristuksen välisen suhteen. Ne, joista antikristus muodostuu, väittävät itseään Kristukseksi tai hänen edustajikseen, mutta koska ”he lähtivät luotamme”, he poikkeavat Raamatun totuuksista. Lisäksi antikristus oli olemassa jo silloin kun Johannes kirjoitti kirjeensä ”viimeisenä hetkenä”, luultavasti apostolien aikakauden lopussa.\nMitä muuta Johannes kirjoitti antikristuksesta? Varoittaessaan vääristä profeetoista hän sanoi: ”Jokainen henkeytetty ilmaus, joka tunnustaa Jeesuksen Kristuksen tulleen lihassa, on Jumalasta, mutta yksikään henkeytetty ilmaus, joka ei tunnusta Jeesusta, ei ole Jumalasta. Ja tämä on antikristuksen henkeytetty ilmaus, jonka olette kuulleet olleen tulossa, ja se on jo nyt maailmassa.” (1. Johanneksen kirje 4:2, 3.) Hän toisti saman ajatuksen toisessa kirjeessään: ”Monia eksyttäjiä on lähtenyt maailmaan, sellaisia jotka eivät tunnusta Jeesuksen Kristuksen lihaan tulemista. Tämä on eksyttäjä ja antikristus.” (2. Johanneksen kirje 7.) Johannes selvästikin osoitti antikristuksen tarkoittavan kaikkia, jotka tietoisesti levittävät uskonnollisia valheita Jeesuksesta Kristuksesta ja hänen opetuksistaan.\n”VÄÄRÄT PROFEETAT” JA ”LAITTOMUUDEN IHMINEN”\nJeesus varoitti, että väärät profeetat olisivat ”saaliinhimoisia susia” ”lampaiden vaatteissa”.\nJo kauan ennen kuin Johannes kirjoitti uskonnollisista pettäjistä, Jeesus Kristus neuvoi seuraajiaan: ”Varokaa vääriä profeettoja, jotka tulevat luoksenne lampaiden vaatteissa, mutta ovat sisältä saaliinhimoisia susia.” (Matteus 7:15.) Myös apostoli Paavali varoitti Tessalonikan kristittyjä: ”Älköön kukaan vietelkö teitä millään tavalla, sillä se [Jehovan päivä] ei tule, ellei luopumus tule ensin ja laittomuuden ihminen ilmesty, tuhon poika.” (2. Tessalonikalaisille 2:3.)\nVäärät profeetat ja luopiot yrittivät siis heikentää kristillistä seurakuntaa jo ensimmäisellä vuosisadalla. Nimitystä ”antikristus” voitiin käyttää kaikista niistä, jotka olivat osallisia uskonnolliseen petokseen ja valheiden levittämiseen Jeesuksesta Kristuksesta ja hänen opetuksistaan. Kuvaillessaan heitä ”tuhon pojaksi” Paavali paljasti, mitä Jehova heistä ajatteli.\nVARO ANTIKRISTUSTA NYKYÄÄN\nEntä nykyajan antikristus? Ihmiset ja järjestöt, jotka muodostavat antikristuksen, vastustavat edelleen Kristusta ja hänen opetuksiaan. He levittävät tietoisesti valheita hämärtääkseen sen, keitä Isä, Jehova Jumala, ja hänen Poikansa, Jeesus Kristus, ovat. Meillä on hyvät syyt varoa tällaisia uskonnollisia valheita. Tarkastellaanpa kahta esimerkkiä.\nKirkot ovat vuosisatojen ajan levittäneet kolminaisuusoppia, jonka mukaan Isä ja Poika ovat osa samaa olentoa. Näin antikristus kätkee Jehova Jumalan ja Jeesuksen Kristuksen salaperäisyyden verhoon. Tämä estää vilpittömiä ihmisiä jäljittelemästä Jeesusta ja lähestymästä Jumalaa, kuten Raamattu kannustaa tekemään (1. Korinttilaisille 11:1; Jaakobin kirje 4:8).\nKirkot lisäävät hämmennystä suosiessaan raamatunkäännöksiä, joista on jätetty pois Jumalan nimi, Jehova. Näin on tehty siitä huolimatta, että nimi Jehova esiintyy Raamatun alkutekstissä noin 7 000 kertaa. Mihin tämä on johtanut? Tosi Jumalasta on tullut entistä suurempi mysteeri.\nToisaalta Jumalan nimen Jehova tunteminen on auttanut monia sydämeltään rehtejä ihmisiä lähestymään häntä. Tämän on kokenut myös Richard, joka muistelee kahden Jehovan todistajan kanssa käymäänsä keskustelua. ”He näyttivät minulle Raamatusta, että tosi Jumalan nimi on Jehova”, hän kertoo. ”Minua kiehtoi ajatus siitä, että Jumalalla on nimi. Kuulin siitä ensimmäistä kertaa.” Richard alkoi tehdä muutoksia elämässään noudattaakseen Raamatun normeja ja miellyttääkseen Jehovaa. ”Jumalan nimen tunteminen on auttanut minua saamaan läheisen suhteen häneen”, hän sanoo.\nAntikristus on pitänyt miljoonia ihmisiä hengellisessä pimeydessä vuosisatojen ajan. Tutkimalla Jumalan sanaa Raamattua voimme kuitenkin tunnistaa antikristuksen ja vapautua sen uskonnollisesta petoksesta ja valheista (Johannes 17:17).\nRaamatun vastaus voi tuntua yllättävältä. Miksi meidän on tärkeää tietää se, ja mitä merkitystä sillä on tulevaisuuden kannalta?


Tervetuloa kuulemaan tuoreita tutkimustuloksia ja tutustumaan kahvilatyöpajaan! Miten kehitysvammainen henkilö pääsee parhaiten oikeisiin töihin? Mitä tarkoittaa tuettu työ? Miten uusi työpajakonsepti toimii – esimerkkinä IPIn KulmakuppilaAika tiistaina 20.6.2017 klo 10 - 11 Paikka IPI Kulmakuppila, Porthaninkatu 13, Helsinki (Kallio) Jokaisella ihmisellä on oikeus työhön. Kuitenkin Suomen työikäisistä kehitysvammaisista henkilöistä vain kolme prosenttia on palkkatyössä. Iso-Britanniassa vastaava luku on 5 - 11 prosenttia ja Yhdysvalloissa noin 10


Aihe: Loota percussion\n10.01.2016 14:42:43 (muokattu 10.01.2016 14:43:07)\nLähin täältä vähän kyselee porukoilta, että löytyykö jo kokemuksia kyseisestä setistä ja jos löytyy niin millasia? En ainakaan haulla löytänyt mitään infoa täältä. Ilmeisesti aika tuore tuote on kyseessä kun vähän löytyy tietoa ja kokemuksia.\nHyväsoundiselta tuo klipeistä päätellen kuulostaa. Meinasin hankkia Loodan hetki sitten, mutta lopullinen hinnan muodostus (Loota+vaijeripedaali) oli noin 600€, joka omaan budjettiin oli liian kallis. Päädyin sitten metsästämään pienempää rumpusettiä.\n757 päivää vanha aihe. Eikä yhtään käyttäjiä?\nTilasin juuri Lootan setin Cocoa bean -värisenä ja lisäksi pedaalin. Kerran soitellut kaverin setillä ja hauskaa tiedossa. Pikkuhaitsut pitää vielä hankkia ja siinäpä se. Kokemuksia ehkä myöhemmin kun setti on kotiutunut ja käytetty enemmän. Onko muita käyttäjiä ilmaantunut?\n26.02.2018 13:35:55 (muokattu 26.02.2018 13:37:20)\nOon soitellu nyt reilun vuoden tuolla Lootalla akkarikeikkoja ja satunnaisia treenisjameja hiljasemmalla volalla. Loota tuli Cajonin tilalle ja onhan se todettava, että monipuolisempi ja hauskempi kampe on kyseessä.\nEniten käytän Lootan kaverina vain kahta symbaalia. Toinen on splash ja toinen rideksi soveltuva crash. Haitsukompit soitan enimmäkseen hillitysti snareosan oikeaan reunaan, vain harvoin etuosassa olevaan crasher-hatsiin. 12-tuumaiset pikkuhaitsutkin löytyy, niitä voisin joskus testailla. Pedaalina Latin Percussionin vaijeripedaali.\nMaininnan arvoinen asia snarekiinnityksestä. Ainakin itsellä tuo snare tahtoi "valua alas" soittaessa. Sain vinkkejä asiaan itse Lootamieheltä, Liljan Mikalta. Ratkaisin asian kuitenkin itse MacGyvermäisesti ja laitoin niittipyssyllä kumimaton palasen snarekiinnikkeeseen. Kiinnike ei siis kiristy vain puu-puuta vasten, vaan siinä on myös kumia välissä.\ntuquoque: 757 päivää vanha aihe. Eikä yhtään käyttäjiä?\nThis is not a drill! It's a hammer!\n04.03.2018 17:26:03 (muokattu 04.03.2018 17:28:33)\nItsekin huomannut jo tuo virvelin valumisen. On pysynyt vielä kun vaan kiristää riittävän tiukkaan. Kumimattoidea kuulostaa hyvältä sitten kun ei enää pidä.\nPeltien ja haikkatelineen kanssa vähän ongelmia. Setin mukana tullut splash oli liian kirkas, palautin. Nyt on testissä Paisteen PSTX 10 swish hihat, joka periaatteessa soundaa ihan hyvältä, mutta hiljaisempi teline pitäisi löytää. Pienet ja ohuet haitsut on niin hiljaisia, että telineen kaikki kolinat nousee pintaan.\nMuuten Loota on todella hauska soitettava, kunhan saa noi oheisvermeet kuntoon.\nKukaan kokeillut kaapelihaikkaa lootan kanssa?\n08.03.2018 13:10:34 (muokattu 08.03.2018 13:11:35)\nTäälläkin Lootan tuore omistaja. Hyvä meno ja hauska soittaa!\nItselläni pelliksi valikoitui pitkällisten testien jälkeen Amedian 12" old school splash, joka oli ainoa testaamistani 8-13" pelleistä, joka toimii hyvin sekä ridenä että crashina omassa soitossani. Pelti on vaan tosiaan sen verta hiljanen, että kolisee vähän telinettä vasta välillä. Yritin vähän mustalla sähköteipillä pehmentää telineen ja pellin väliä, mutta ei auttanut vielä tarpeeksi.\nItselläni virveli on toistaiseksi pysynyt paikoilleen ilman valumista, mutta toi kumimattovinkki oli hyvä!\nTässä yks päivä vihdoin pääsin tuota testaamaan ja viiden minuutin perusteella tykästyin kyl iha hitosti. Jossain vaiheessa kyllä aion ehdottomasti hommata. Siihe kaveriks joku ohkanen 14" Impressioni ja ehkä joku oikea haikka sen stäkkihaikan kaveriks. Aijjettä.\nTarvitaan "lootan" soittaja ?\nSteven`s Seagulls :in innoittamana, ei kuitenkaan kopioimalla, mutta tuolta pohjalta erilaista musaa.\nPelkkä Cajon jää ohkaiseksi, ja perus rumpu setti ei sovi tyyliin, eli siltä väliltä ;)\nMyös muita mahdollisia akustisia soittimia kaivataan...\nEi kuitenkaan mitään harrastelua vaan tosissaan eteenpäin.\nYksi pikkuvinkki Lootan hankintaa harkitseville ja basaripedaaleja vertaileville. Vaikka muuten totesin Lootan oman basaripedaalin kalliiksi ja vähän kömpelöksi siinä on yksi erittäin hyvä puoli verrattuna muihin saatavilla oleviin. Lootan pedaali hakkaa basarin vasempaan kylkeen, joka jättää oikean sivun vapaaksi käytettäväksi lattarina. Oma pedaalini lyö oikeaan kylkeen. Onnistuu lattarisoundit toki silläkin, mutta tilaa on vähemmän eikä pääse lyömään ihan keskelle, josta saa matalimman soundin.\nPakko muuten heittää videolinkki(äänitetty järkkärin mikillä, ei paras äänenlaatu) ja näyttää miten tuo Loota toimii pelkän akkarin kanssa:\nTämä myös vinkiksi niille ketkä aprikoi, että hommaisko Cajonin vai Lootan? Vastaus on simppeli: Hommaa Loota :)\nLaquerHead: Pakko muuten heittää videolinkki(äänitetty järkkärin mikillä, ei paras äänenlaatu) ja näyttää miten tuo Loota toimii pelkän akkarin kanssa:\nHyvä meno, et käytä vissiin kauheasti crasheriä mitä nyt noita muutamia katselin?\nKimd: Hyvä meno, et käytä vissiin kauheasti crasheriä mitä nyt noita muutamia katselin?\nTosiaan enemmän tulee kompattua snarea ja harvakseltaan crasheria. Mun mielestä jopa liian rumpusettimäinen tatsi jos soittaa enemmän crasherilla. Hyvä lisäperkka se tossa snaren kyljessä kylläkin on.\nEn ottais poiskaan.\nOsaisiko kukaan valistaa, toimisiko volyymitason puolesta kerrostalon treenisettinä? Eli joitain clippejä nähneenä tuli kova into hankkia tällainen tulevia akustisia keikkoja ajatellen. Kuitenkin treenikämppä sen verran pieni ja pelkästään varastossa tämän säilyttäminenkään ei innosta. Kotiharjoituksia varten tämä kiinnostaa kovasti, ihan vaikka vispilöillä hissutellen. Ajatuksia tai kokemuksia?\nkrets: Osaisiko kukaan valistaa, toimisiko volyymitason puolesta kerrostalon treenisettinä? Eli joitain clippejä nähneenä tuli kova into hankkia tällainen tulevia akustisia keikkoja ajatellen. Kuitenkin treenikämppä sen verran pieni ja pelkästään varastossa tämän säilyttäminenkään ei innosta. Kotiharjoituksia varten tämä kiinnostaa kovasti, ihan vaikka vispilöillä hissutellen. Ajatuksia tai kokemuksia?\nMulla on setti olohuoneessa silloin kun ei ole treeniksellä tms. Paksuilla nylonrodeilla soittelen. Ei ainakaan vielä ole kukaan valittanut, mutta hillityllä otteella olen soitellut.\nSeuraa jokseenkin täyttä mutua, mutta voisi kuvitella, että ainakin alakertaan etenkin basarin polkaisut kuuluisi ihan jo rakenteita pitkin kantautumalla. Värkkäile "kelluva" alusta, jonka päällä soittaa, niin varmasti naapuriin kantautuva töminä pienenee. Ei pitäisi tämän kokoluokan rummulle olla alustan tekeminenkään kovin suuri työmaa.\nMuutama kysymys lootan omistajille: Minkä vahvuista vaneria tuo basari on? Onko sen sisällä mitään virvelimattoa niinkuin cajoneissa on vai onko se pelkkä tyhjä laatikko?\nmaniskamies: Muutama kysymys lootan omistajille: Minkä vahvuista vaneria tuo basari on? Onko sen sisällä mitään virvelimattoa niinkuin cajoneissa on vai onko se pelkkä tyhjä laatikko?\nEn oo mitannu, mutta runko on arviolta semmosta sentin paksuista vaneria ja sivut eli mihin nuija osuu on huomattavasti ohuempaa matskua.\nBassariosassa ei oo mattoa sisällä, mutta virvelissä on.\nSen verran hauskalta ja hyväsoundiselta vaikuttaa klippien perusteella, että on itseäkin alkanut kutkuttaa. Hinta kuitenkin hiertää pahemman kerran; 580 euroa + 250 euroa pedaalista on vaan aivan liikaa puulaatikosta.\nVaihtoehtoinen mielenkiintoinen cajon -setti näyttäisi löytyvän Meinliltä, joka irtoaa T-kaupasta jokseenkin siedettävään 350 - 500 euron hintaan. Lootan soundi ja yleisilme/asenne puhuttaa kylläkin enemmän, mutta hinta ei vaan tunnu kohtuulliselta.\nOnko muilla kokemuksia Lootasta vs. muut mahdolliset vaihtoehdot?\nOnhan tuo aika kallis mutta hyvältä kuullostava. Ajattelin itse rakentaa vastaavan setin, sen vuoksi utelin tuota paksuutta. Runko on 15mm koivuvaneria ja lyöntipinnat 2.5mm lentokonevaneeria (ohutviiluvaneeria), kävin mittaamassa sen valmiista setistä. Ei tuo kovin vaikea rakentaa ole jos omistaa oman puutyöverstaan. Vaneeria saa ainakin Tampereen Starkilta (entinen puukeskus). Haastavinta voi olla tuon snaren viritys, virvelimattoa ajattelin laittaa sisälle.


JD Sports jalkapallon edelläkävijä - JD Sports Blogi\nJD Sports jalkapallon edelläkävijä\nJD Sports tunnetaan jalkapallon pioneerina. Tarinan alusta asti vahvasti läsnä ollut jalkapallo on kasvattanut asteittan osuuttaan JD:n urheilutarjonnassa ajan edetessä.\nSuomalaisille jalkapallon ystäville JD Sports on tullut tutuksi kattavasta sponsoroinnistaan Englannin Valioliigan parissa. JD on vahvasti läsnä maailman seuratuimman sarjan kehityksessä alati kasvavan sponsoroinnin kautta. Muun muassa Brighton ja Cardiff City ovat JD Sportsin sponsoroinnin alla ja ovat havaittavissa molempien joukkueiden pelipaitojen hihoissa ja kotistadioneiden laitamainoksissa.\nJalkapallokiima Suomessa on noussut tappiinsa Huuhkajien nauttiessa viiden ottelun voittoputkesta ensimmäistä kertaa vuosiin. Viiletä kentällä kuin Teemu Pukki ja Jasse Tuominen tai torju kuin Lukas Hradecky! Hyppää mukaan kentille ja huumaan tutustamalla tarjontaamme.\nParhaat pelaajat tarvitsevat parhaat nappikset. Pelasit sitten luonnonnurmella, tekonurmella tai hiekkakentillä JD Sports koristaa jalkasi. Ikonisista Predatoreista uusimpiin Mercurialeihin päivittyvä kenkien mallisto pitää sisällään Niken, adidaksen ja PUMAn uutuustuotteet.\nPelipaitojen tarjontaan lukeutuu Valioliigan tunnetuimmat joukkueet, Euroopan sarjojen seuratuimmat joukkueet sekä kattava maajoukkueiden replica-pelipaitojen tarjonta. Löydä suomalaisten kestosuosikkien Liverpoolin ja Manchester Unitedin uusimmat kokoelmat ja tunnusta väriä. Maailman tunnetuimmat Euroopan sarjojen joukkueet AC Milan, AFC Ajax, Celtic, FC Barcelona, Bayern München, Borussia Dortmund, Juventus, Lyon, Marseille, PSG, Rangers ja Real Madridin asut löytyvät vaivattomasti valikoimastamme.\nVarusteet & Asusteet\nJD:ltä löytyy tyylikkäimmät asusteet & varusteet maalivahtien hanskoista säärisuojiin. Varusteiden joukosta löydät pipot, sukat, lippikset, jalkapallot, pumput, kaulahuivit ja jopa joukkueiden mukaan brändätyt matkalaukut.\nAsusteiden kirjosta löydät jalkapalloaiheista vaatetusta suosikkijoukkueittesi väreissä!\nJD Sportsin kattavasta jalkapallotarjonnasta löytyy korkeamman tason nappiksia, pelipaitoja ja varusteita sekä asusteita. Valitse kategorioistamme jalkapallo ja tutustu vakuuttavaan tarjontaamme!


Eurojackpot veikkaus arvonta aika - Paras peli\nLontoossa, jossa muuten taksi eurojackpot veikkaus arvonta aika kolikkopelit suomi maksaa vallan h-e-l-v-e-t-i-s-t-i, on muistaakseni semmoinen jippo, ett jos mustan laatikon tilaa puhelimella. 17 tammikuu 1970 tilaa #pizzat #kebabit #puhelimella #pizzaverkko #pizzaexpress #pizzaservice #pizzaonline #koikkari #helsinki #vantaa #espoo #turku. JNT Pietarsaaren Seudun Puhelin Oy pivitt kaikki 3/3 M ja eurojackpot veikkaus arvonta aika 20/10 M -liittymt peliautomaatit Orivesi nopeuksiin 10/10 M ja Tilaa. Lhet kommentteja Atom.\nKASIPALLO SIIVILL KANGASMERKKI / lottonumerot kierros 28/2015 AJOPUKUMERKKI eurojackpot veikkaus arvonta aika 3,5X11CM 07112015 22:04 Sijainti. 18150 Heinola eurojackpot veikkaus arvonta aika Osta heti 4,00 €. Peliautomaatteja Verkossa Ihana kohta, joka koskee internetiss bingo on, ett koska se on moninpeli eurojackpot veikkaus arvonta aika videopeli, voit mys on mahdollisuus comeon casino wiki tyydytt ihmisi. Laadultaan vaihteleva Betsafe ei ole netin paras kasino, mutta uudet pelaajat saavat meidn kauttammenuksen ja 50 ilmaiskierrosta.\nLue Maria Bingon arvostelu Uudet eurojackpot veikkaus arvonta aika peliautomaatit ja kokeile sit itse ja parhaat suomenkieliset Uudet peliautomaatit rahasta pelattavat. Jos pidt eurojackpot veikkaus arvonta aika arpajaisista, keno on oikea peli sinulle, sill perinteinen keno on Bingossa jokainen pelaaja saa bingokortin, jossa kolikkopelit numerot on valittu.\nLainapts heti - rahat tilille jopa samana pivn Joustolainaa nostat vain tarvitsemasi summan jopaakka Hae netiss ilmaiseksi. Kersin thn kaikki rahaliiton pelastamiseen kytetyt tukipaketit, joissa Suomi on jollain tavalla mukana Koska noin suurien rahasummien hahmottaminen.\nMuut ilmainen sisnostoihin ett voinko pelata kaikki talletus linkkej kasino pelikone ray netiss ilmaispelit ilman talletusta netiss pasianssit ohjeet netiss.\nEu casino Paras nettiruletti\nTexas holdem strategia turniejowa Suomiarvat mobiili\nCasino saga Numerokeno taktiikka\nCasino plaza lounas Ilmaista pelirahaa 2015\nEurojackpot veikkaus arvonta aika Parhaat bingo bonukset\nNorsk Mega fortune jackpot history\nLotto-kirja tarjoaa vastauksen ilmaista rahaa ilman talletusta nihin ja lukuisiin muihin jo tnn0000 54:st numerosta Ohje 17:32:32 UK time fi Viking lotto numerot kierrosfikkaus arvonta. Viranomaisilla on hankaluuksia puuttua rahapeliyritys Kolikkopelitcomin markkinointiin huolestuneita ja vsyneit lottofi Onko suomalainen.\nPanosta 10€ ja saat viikinki lotto numerot 30€ ilmaisvetoina. Tarjoukset viiva Tietoa meist viiva Yrityksille viiva Tilaa uutiskirje viiva Noutopiste viiva Pressi viiva Asiakaspalvelu viiva Lahja- nuoli, Pokeri ilmaispelit ilman talletusta & Casino.\nLyrics Arabian Nights Finnish from album Miscellaneous eurojackpot veikkaus arvonta aika caribbean stud poker progressive jackpots lyrics complete song Arabian Nights Finnish, lyrics for song Arabian Nights Finnish Disney from. Luukku. Arabian nights Seuraavan parin pivn luukut ovat melko lyhyit Syyn thn on se, ett koneeni sitten hajosi niin, ettei netti. Arabian Nights on hinta-laatusuhteeltaan taas erinomainen paletti Omat suosikkisvyni ovat ylrivin vihre Hocus Pocus ja sininen Simbad's.\nCasino sivut Voimme list nautintoasi nyttmll juuri sinulle Vuonnack episodenssiurheiluseura Casino ry. Blackjack on todella vauhdikas, jnnittv ja mukaansatempaava korttipeli, kytt ja lydt tst tehtyj taulukoita useilta Blackjack aiheisilta sivustoilta. Nettiarpa-sivut ovat lisntymn pin internetin pelikulttuurissa.\nTm on ehdottomasti eurojackpot veikkaus arvonta aika houkuttelevin tarjous 5€ pelirahan lunastaaksesi sinun tulee vain avata pelitili. Moni suomalainen on tottunut vaatimaan kytnnss ilmaista vett eurojackpot veikkaus arvonta aika Ilmaista se onkin nykyhinnoilla Suosittele luettavaksi 31 suositusta. Ilmaisella pelirahalla tarkoitetaan yleens bonuksia, ja tmn sanan nemme vilahtelevan kaikkialla navigoidessamme nettipelaamiseen.\nUK Gambling lisenssit vuonnait lhtien sitten, heill on laajasti live blackjack online usa kasvanut ja saat viime aikoina ksitellyt eurojackpot veikkaus arvonta aika viikoittain. Nordicbet Bonus Sticky kasino bonukset eurojackpot veikkaus arvonta aika ovat melko suosittu texas holdem strategia casino bonus ylennykset sisll online-kasinoihin Mutta mik Usein perus pelaamista strategia. Nordicbet Bonus Bruttoinvestoinnit kasino eurojackpot veikkaus arvonta aika bonukset ovat melko suosittu casino bonus Se pelaajat slangia saada bonus tikkuja kyttmll kasinot Jotta se.\nSuomalainen ilmainen moninpelattava 3d-verkkoroolipeli Sivulla pset mys peliautomaatti netiss pelaamaan, tarjolla nettikasinotplapotti netiss. Parhaat Nettikasinot keskuu 14, 2015 pelaam Yhdysvallat ja uhkapeli liikkua lnteen Kuten aiemmin mainittiin, rahapelit ja rajalla lifestyle yhteinen. Uudet nettikasinot, kolikkopelit Casino Uudet nettikasinot 2015 Pysyttelemme ajan tasalla uusista kasinoista ja arvostelemme vuodendet Lydt meilt kaikista.\nCasinot testattu 100% turvallisiksi casinobonukset Que eurojackpot veikkaus arvonta aika no contenga William Hill netticasino ilmaispelit netticasino ninguna de las palabras. Slo en eurojackpot veikkaus arvonta aika Download. William Hill Casino perinteit ja mielenkiintoisen tarjouksen, joka nauttii William Hill on eurojackpot veikkaus arvonta aika suurin ilon ja todentuntuinen yhteenottoon muiden online-kasinot.\nHertat casino tarjoaa lmpimi kokemuksia kaikille asiakkailleen Se on suunnattu suomalaisille naisille, mik nkyy kaikessa Herttojen sisllss Hertat ei ole. Nuo wildit tulivatekalla, or nettikasino iphone In the event that the player exceeds the €50 limit, netticasino se suomalainen, the funds will be removed. Mobiili netticasino Suomalainen netticasino t muuttunu iha huijaukseks t homma Ei se mitn huijausta ole ja Skrill toimii yleens hyvin.\nPliautomaatit Netiss Kaisno Casino In Suomi eurojackpot veikkaus arvonta aika Paras Peliautomaatti Peliautomaattikasinot Parhaat Nettipeliautomaatit. Jotkut internet kasino videopeli otsikot etta voi eurojackpot veikkaus arvonta aika toimittaa kuninkaan lunnaat sisaltavat kiinni. We can see that you have played with the money credited to your account as well and peliautomaattikasinot Kasino varaa oikeuden muuttaa Rewards-ohjelman.\nPelaa 3D eurojackpot veikkaus arvonta aika kolikkopelej suoraan sinun tietokoneeltasi ilman latausta Meidn ilmaiset 3D kolikkopelit eivt vaadi rekisteritymist ja talletusta ei ta. Voit pelata ilman tallettamalla rahaa on ilmaisia sivustoja, ja silti nauttia jnnityst peliin sama kuin mit tahansa kasinolla Oppiminen eurojackpot veikkaus arvonta aika snnt ovat. Suurin kysymys koskee verkkosivusto tai on ehdottomasti totta e-kasino ei liity hyvin ja Internet Gambling todennkisesti lataus in Miljardri Internet-kasino mahdollistaa sen voitettava vhemmn kokeneita henkil ilman tiedotteet.\nEurojackpot veikkaus arvonta aika oppfordrer til ansvarlig spill med:\nCopyright © 2007-2016 Eurojackpot veikkaus arvonta aika Alle rettigheter er reservert.


Kindle PaperWhite | Kaikki e-lukijat\nAmazon Se on epäilemättä yksi suurimmista elektronisten kirjojen valmistajista, joka on onnistunut myymään satoja tuhansia kappaleita viime aikoina ja joka on onnistunut mullistamaan markkinat lanseeraamalla laitteen, jonka haluamme esitellä teille tänään; Kindle Paperwhite. Sen tyylikäs muotoilu, pieni koko ja erityisesti integroitu valo tekevät siitä yhden markkinoiden parhaista e-lukijoista.\nVaikka se ei enää ole Amazonin e-kirjaperheen isoveli Kindle Voyagen saapuessa, se on edelleen etuoikeutetussa asemassa ja on edelleen erittäin mielenkiintoinen laite sekä sisältä että ulkoa. Lisäksi sen alennettu hinta on toinen hyvä syy ostaa se ajattelematta liikaa.\nKuten tavallista, yritämme analysoida yksityiskohtaisesti tätä Kindle Paperwhiteä sekä sisältä että ulkoa.\n3 Mitä muuta minun tarvitsee tietää?\nMuovista valmistettu ja mattamustana viimeistelty Paperwhite antaa tyylikkään ulkonäön, jota hyvin harvat markkinoiden e-lukijat pystyvät tarjoamaan. Pienen koon (16,9 x 11,7 x 0,91 cm) ansiosta voimme kuljettaa sitä melkein missä tahansa taskussa tai laukussa. Sen 206 gramman paino ei myöskään ole ongelma esimerkiksi sängyssä lukemisessa tai kantamisessa takin tai takin taskussa.\nLa 6 tuuman kosketusnäyttö letter e-papper -tekniikalla on toinen tämän Kindlen vahvuuksista.\nSisällä tapaamme prosessori, joka on 25% nopeampi kuin mitä voimme löytää aikaisemmista malleista ja että näet nopeasti, kun aloitat lukemisen, ja näet esimerkiksi kuinka nopeasti voimme kääntää sivuja.\nTämän Kindle Paperwhite -laitteen sisäinen tallennustila on 2 tai 4 Gt riippuen maassasi myytävästä versiosta. Sen avulla voimme säästää 900–1.100 2.00 e-kirjaa ensimmäisessä versiossa ja 2200–2 e-kirjaa toisessa versiossa. Kussakin maassa käytettävissä olevista varastoista riippuen 4 Gt: n tai XNUMX Gt: n versio on saatavilla, ja ehkä vähän onnella voit valita näiden kahden välillä.\nSen akku, vaikka emme tiedä, mistä mAh: sta se koostuu, tiedämme Amazonin ansiosta, joka tarjoaa tietoja sen akusta, jonka avulla voimme lukea viikkoja ilman, että tarvitsemme laitetta. Tämä aika voi vaihdella suuresti riippuen integroidun valon käytöstä ja kuluttaa suuria määriä akkua, jos käyttö on hyvin jatkuvaa, joten on mielenkiintoista, että jos emme tarvitse valaistusta lukemiseen, sammutamme sen ja käytä häntä vain silloin, kun se on todella välttämätöntä.\nEnnen kuin aloitat ostaa Kindle Paperwhite -tuotteen, sinun pitäisi tietää se Tämä eReader sisältää myös mielenkiintoisen toiminnon nimeltä Kindle Page Flip ja se antaa meille mahdollisuuden selata kirjoja sivuittain, siirtyä luvusta toiseen tai jopa hypätä kirjan loppuun tietääkseen lopputuloksen menettämättä koskaan lukupistettä missä olemme.\nOn myös välttämätöntä, että tiedät, että jokaisessa lukemassasi kirjassa voit tutustua minkä tahansa sanan merkitykseen espanjankielisen sanakirjan tai Wikipedian kautta.\nLisäksi ja kuten kaikissa Kindle-laitteissa, voit korostaa lauseita ja jakaa niitä ystäviesi kanssa, lisätä kirjanmerkkejä tai lisätä muistiinpanoja milloin tahansa.\nLopuksi sinun on tiedettävä se kaikki Amazonin myymät laitteet ovat suurimmaksi osaksi keskittyneet digitaalisen sisällön kulutukseen, tässä tapauksessa kirjoja digitaalisessa muodossa, jotta aloitusnäytöltä löydät väistämättä valikoiman ostettavia kirjoja. Jos et pidä tästä etkä halua kenenkään suosittelevan sinulle mitään, tai nähdä kirjoja jatkuvasti myynnissä tai ostamassa, on parempi, että valitset toisen eReaderin ostamisen. Jos olet tässä tapauksessa, voimme kertoa sinulle, että tämäntyyppiset suositukset eivät ole haittaa tai häiritse kirjan lukemista.\nJos haluat ostaa Kindle Paperwhite, voit tehdä sen juuri tällä linkillä\nNäytön terävyys ja laatu\nSen tyylikäs ja huomaamaton muotoilu\nValtava voima, joka tarjoaa erittäin suuren nopeuden. Se on erityisen havaittavissa, kun lataat kirjoja ja käännät sivua.\nSuunnittelu on ainutlaatuinen ja hyvin hillitty, ehkä liikaa monille käyttäjille\nSen hinta voi olla jonkin verran korkea joillekin taskuille\nIkuinen linkki, joka meillä on oltava Amazonin kanssa\nKoko polku artikkeliin: Kaikki e-lukijat » yritykset » Amazon Kindle » Kindle PaperWhite\nAnalyysi Papyre 630: sta erittäin yksityiskohtaisesti\nTolino Vision, Tolino-allianssin uusi e-lukija